title: Mrad Mahjoub

text: Mahjoub valmensi Tunisian maajoukkuetta vuosina 1990–1993. Sittemmin hän on valmentanut seurajoukkueita pienellä menestyksellä. Mahjoubi johdatti muun muassa Club Africainin Tunisian cupin finaaliin, korvattuaan sveitsiläisvalmentaja Charles Roesslin kaudella 2002–2003. Kauden jälkeen hän otti vastuulleen CS Sfaxienin, jonka Mahjoub luotsasi Tunisian cupin ja Arabian Mestarien liigan voittoihin. Hän valmensi myös alkukaudesta 2004–2005 ES Sahelia, mutta sai potkut huonon menestyksen vuoksi. Samaisella kaudella hän otti vastuun Espérancesta, korvattuaan kesken kauden sveitsiläisvalmentaja Claude Andreyn. Hän palasi kahden kauden jälkeen joukkueen valmentajaksi sveitsiläisen Michel Decastel tilalle, joka oli kahden kauden aikana johdattanut kertaalleen Sfaxienin Tunisian mestariksi. Mahjoubin alaisuudessa Sfaxien pääsi aina Afrikan Mestarien liigan loppuotteluun saakka, mutta hän erosi tehtävistään joulukuussa 2006. Kauden jälkeen hän tuli kesken kauden 2007–2008 AS Marsan valmentajaksi. Kauden päätteeksi Mahjoub otti jälleen kesken kauden 2009–2010 valmennusvastuuta tällä kertaa JS Kairouanin peräsimessä.


title: Mrad Mahjoub

text: 30. elokuuta 2010 Mahjoub siirtyi kesken kauden Club Africainin päävalmentajaksi. Hänet kuitenkin erotettiin tehtävästään joulukuussa 2010.


title: Arlit

text: Arlit on kaupunki Arlitin departementissa, Agadezin alueella, Nigerissä. Kaupungin asukasluku on 69 435 (2001).


title: Arlit

text: Kaupungista on matkaa Agadeziin 240 kilometriä ja pääkaupunkiin Niameyhin puolestaan noin 1 200 kilometriä.


title: Arlit

text: Nykyisen Arlitin alue oli 1900-luvun puoleenväliin saakka pelkkää autiomaata, jota asuttivat tuaregit. Alueelta löydettiin ensimmäisen kerran vähän ennen Nigerin vuonna 1960 tapahtunutta itsenäistymistä uraania. Lisää esiintymiä löydettiin vuoden 1960 aikana, ja niiden ansiosta perustettiin vuonna 1968 Nigerin ensimmäinen uraaninlouhintayritys SOMAIR eli Société des Mines de l'Aïr. Ensimmäinen avolouhos otettiin käyttöön vuonna 1971.


title: Arlit

text: SOMAIR perusti alueelle kokonaan uuden kaupungin vuonna 1969 ja nimesi kaupungin Arlitiksi. Kaupunkiin saapui Nigerin eteläosista tuhansittain työvoimaa, samoin kuin Ranskasta saapui sadoittain ekspatriaatteja. Arlitia alettiin kutsua nimellä "petit Paris" eli ”Pikku-Pariisi”, sillä kaupunkiin perustettiin lentokenttä, supermarketteja, pankkeja, uudenaikainen sairaala ja uima-altaita. Niameysta Agadeziin johtava tie jatkettiin kulkemaan Arlitiin saakka, että louhittu uraani saataisiin kuljetettua rannikolle ja sieltä edelleen eteenpäin. Arlitin ja Agadezin välistä tietä kutsutaan leikillisesti nimellä "la route de l'uranium". COMINAK eli Compagnie des Mines d'Akouta alkoi vuonna 1975 louhia uraania jo suljetusta louhoksesta, joka sijaitsi kuuden kilometrin päässä Arlitista. Kumpikin yhtiö tuotti vuodessa noin 2 000 tonnia uraania. Kaupungin väkiluku oli vuonna 1977 10 386.


title: Arlit

text: Uraanin kysyntä romahti 1980-luvulla, mikä haittasi Arlitin uraaniteollisuutta. Samalla vuosikymmenellä aluetta vaivannut kuivuus johti siihen, että karjansa menettäneitä tuaregeja alkoi muuttaa Arlitin hökkelikyliin. Kaupungin väkiluku oli vuonna 1988 32 272. Arlitin elinolosuhteet ja turvallisuus heikkenivät 1990-luvun alussa, kun tuaregit aloittivat Nigerin hallituksen vastaiset kapinointinsa ja Algerian vastainen raja suljettiin. Suurin joukoin ekspatriaatteja ja muutakin väestöä muutti pois Arlitista ja kaupungin työttömyysprosentti nousi. Nykyisin turvallisuustilanne alueella on parempi.


title: Arlit

text: Nykyisin Arlitissa louhivat kaksi yhtiötä tuottavat vuodessa yhteensä 3 200 tonnia uraania ja työllistävät 1 600 ihmistä.


title: Arlit

text: Arlitin ympäristöstä on hakattu suuria alueita puustoa polttopuuntarpeen tyydyttämiseksi. Hakkuut ovat hävittäneet Arlitin eläimistöä. Arlitin asukkaiden on kerrottu kärsivän maksa- ja keuhkosyövästä sekä astmasta, jotka ovat seurausta radioaktiivisesta säteilystä.


title: Johan Julin (muusikko)

text: Johan Julin (1799–1846) oli suomalainen muusikko joka vaikutti Oulussa ja Oulunsalossa. Julin muutti Ouluun vuonna 1826.


title: William McGonagall

text: William Topaz McGonagall (1825 tai 1830 – 29. syyskuuta 1902) oli Dundeessa asunut skotlantilainen kutoja, runoilija ja näyttelijä. Häntä pidetään usein yhtenä huonoimmista englanninkielisistä runoilijoista kautta aikojen.


title: William McGonagall

text: McGonagall työskenteli kutojana, kunnes hän ”huomasi olevansa runoilija” vuonna 1877. Hänen ensimmäinen runonsa oli ”An Address to the Rev. George Gilfillan”, joka oli osoitettu toiselle samaan aikaan vaikuttaneelle kirjailijalle ja runoilijalle. Gilfillan totesi runosta, että ”Shakespeare ei ikinä kirjoittanut mitään tällaista”. Yksi McGonagallin kuuluisimpia runoja on ”The Tay Bridge Disaster”, joka kertoo 75 uhria vaatineesta Tayn rautatiesillan romahtamisesta 28. joulukuuta 1879.


title: William McGonagall

text: McGonagallin runoja arvosteltiin siitä, että hän ei ymmärtänyt runollisia metaforia eikä runomitan ja rytmin merkitystä. Huono rytmitys ja heikot ja harhaanjohtavat kielikuvat osoittautuivat usein pikemminkin koomisiksi. McGonagall lausui runojaan julkisesti, ja luennoi dundeelaisissa pubeissa alkoholin käyttöä vastaan, yleisön heittäessä häntä mädillä kananmunilla ja vihanneksilla. Joidenkin myöhempien arvioiden mukaan McGonagall ymmärsi runojensa huonouden, ja nämä esitykset olivatkin varhaista performanssitaidetta. McGonagall pyrki myös näyttelemään, mutta joutui maksamaan siitä, että saisi esittää nimiosaa "Macbethissä". Esityksessä hän ei suostunut kuolemaan, koska kuvitteli Macduffin näyttelijän ottavan itselleen kaiken kunnian.


title: Kangeq

text: Kangeq tai Kangek oli Grönlannin lounaisrannikolla sijainnut kylä. Lähin kaupunki on 8,8 merimailin päässä sijaitseva Nuuk. Kylä hylättiin 1960-luvulla ja tällä hetkellä kylässä ei ole asukkaita. Taiteilija Aron Kangeqilainen (1822-1869) on kotoisin Kangeqista. Kylän kuvauksellisille raunioille turistit voivat päästä helikopterilla.


title: Mike Post

text: Mike Post (s. 1945 San Fernando, Kalifornia, Yhdysvallat) on yhdysvaltalainen säveltäjä. Erityisesti hänet tunnetaan televisiomusiikistaan, jota hän on säveltänyt muun muassa poliisisarjoihin "Hill Street Blues", "Kova laki", "L.A. Law" ja "NYPD Blue".


title: Mike Post

text: Post toimi jo 24-vuotiaana orkesterinjohtajana "Andy Williams Show’ssa". Jo aiemmin hän oli toiminut sessiomuusikkona esimerkiksi Sammy Davis juniorin, Dean Martinin sekä Sonnyn ja Cherin levyillä. Post soitti kitaraa Sonnyn ja Cherin tunnetulla kappaleella ”I Got You Babe” vuonna 1965. Post voitti Grammy-palkinnon vasta 22-vuotiaana Mason Williamsin kappaleen ”Classical Gas” sovituksesta. Kaikkiaan hän on urallaan saanut viisi Grammy-palkintoa.


title: Viro talviolympialaisissa 2010

text: Viro osallistui Vancouverin talviolympialaisiin 2010 30 urheilijan vahvuisella joukkueella. Maa saavutti yhden mitalin, kun Kristina Šmigun-Vähi hiihti hopealle 10 kilometrin vapaalla hiihtotavalla. Olympialaisten mitalitilastossa Viro sijoittui 25. sijalle. Šmigun-Vähi kantoi Viron lippua kisojen päättäjäisissä, avajaisissa kunnian sai ampumahiihtäjä Roland Lessing.


title: Viro talviolympialaisissa 2010

text:
Maastohiihtäjä Andrus Veerpalusta tuli näissä kisoissa ensimmäinen kuusiin talviolympialaisiin osallistunut virolainen urheilija.
Miehet


title: Viro talviolympialaisissa 2010

text: Naiset


title: Viro talviolympialaisissa 2010

text: Miehet


title: Pauli Alhonen

text: Pauli Eero (Pappi) Alhonen (27. elokuuta 1932 – 23. heinäkuuta 2011) oli suomalainen keilaaja ja pesäpalloilija.


title: Pauli Alhonen

text: Alhonen on Helsingin suurmestari n:o 152. Valittiin vuonna 1970 TUK:n parhaaksi keilaajaksi. Paras tulos yhdellä sarjalla oli 289, viidellä 1150 ja kahdeksalla 1665.


title: Pauli Alhonen

text: Alhonen pelasi pesä- ja koripalloa SM-sarjassa (Työväen Maila-Pojat) ja hänet valittiin vuoden lukkariksi 1955.


title: Birkebeinerrennet

text: Birkebeinerrennet on Norjassa vuosittain järjestettävä maastohiihtokilpailu. Kilpailun 54 kilometrin pituinen reitti kulkee Renasta Lillehammeriin. Birkebeinerrennet on osa Worldloppet-kilpailusarjaa.


title: Sisimiut

text: Sisimiut () on kaupunki Grönlannin länsirannikolla. Se on Qeqqatan kunnan hallinnollinen keskus. Kaupungissa asuu 5 965 asukasta (2007) ja se on Grönlannin toiseksi suurin kaupunki. Sisimiut sijaitsee noin 75 kilometriä napapiirin pohjoispuolella. Kaupungissa on Grönlannin pohjoisin jäävapaa satama.


title: Sisimiut

text: Sisimiutissa on ollut asutusta noin 4 500 vuotta. Inuitit, jotka nykyään muodostavat valtaväestön, saapuivat alueelle noin tuhat vuotta sitten. Hans Egede, norjalainen lähetyssaarnaaja, saapui vuonna 1721 ja perusti kaupunkiin kirkon. Useita 1700-luvulla rakennettuja taloja on säilynyt Sisimiutissa. 1900-luvulla kaupunkiin perustettiin teollistumisen myötä kalatehdas ja kaupallinen satama.


title: Sisimiut

text: Sisimiutin palveluihin kuuluvat muun muassa lukuisat kaupat, pankki, lukio, hostelli, hotelleja, konferenssikeskus, useita kirkkoja, kirjasto, postitoimisto ja sairaala. Kaupungissa on lämmitetty ulkoilmauimala, joka on rakennettu paaluille jottei ikirouta sulaisi. Tiet ovat päällystettyjä kaupungissa ja lentokentälle johtavalla tiellä, mutta kuten muualla Grönlannissa, kaupunkien välille ei ole rakennettu teitä. Turismi on nykyään yhä tärkeämpi elinkeino.


title: Sisimiut

text: Sisimiutin lentokentällä on lyhyt kiitotie, jota voivat käyttää vain pienemmät lentokoneet. Lentoliikenne Grönlannin ulkopuolelle tapahtuu Kangerlussuaqin lentokentän kautta. Sisimiutista lennetään säännöllisesti lukuisiin muihin kaupunkeihin Grönlannissa, kuten Nuukiin. Lisäksi kesällä liikennöi Arctic Umiaq Line -yhtiön matkustajalautta Sisimiutin ja muiden länsirannikon asutuskeskusten välillä. Itilleqiin ja Sarfannguitiin kulkee lautta viikoittain. Talvella koiravaljakkoreitit ovat avainyhteys pohjoisempana sijaitseviin kyliin. Useiden vuosien ajan on keskusteltu 170 kilometrin pituisen tien rakentamisesta Kangerlussuaqiin.


title: Taitoluistelu talviolympialaisissa 2010

text:
Vancouverin talviolympialaisissa 2010 kilpailtiin taitoluistelussa 23. kerran olympiatasolla ja 21. kerran talviolympialaisissa. Vancouverissa taitoluisteltiin neljässä eri lajissa (naisten- ja miesten yksinluistelu, pariluistelu ja jäätanssi) 14.–25. helmikuuta. Kilpailupaikkana toimii Pacific Coliseum, joka isännöi myös kisojen kaukalopikaluistelukilpailuja.15. helmikuuta
18. helmikuuta
22. helmikuuta
25. helmikuuta


title: Motel Royal

text: Elokuvatuotantoyhtiö Motel Royal Finland Oy oli suomalainen vuosina 2003–2014 toiminut tuotantoyhtiö, joka tuotti pääasiassa mainoksia. Yhtiön vastaavana tuottajana toimi Mika Sylvin.


title: Motel Royal

text: Motel Royal on valittu Voitto-mainoselokuvakilpailussa vuoden tuotantoyhtiöksi vuosina 2005–2007 ja 2009. Yhtiön tuotannoista Rane Tiukkasen ohjaama "Seppälä by Hanna Sarén -sarja" (Seppälä) valittiin samassa kilpailussa vuoden 2008 Grand Prix -palkinnon saajaksi. Osmo Waldénin ohjaama "Meidän äitipä" (Saarioinen) valittiin vuonna 2007 MTV3:n yleisöäänestyksessä kaikkien aikojen parhaaksi suomalaiseksi televisiomainokseksi.


title: Pianolanka

text: Pianolanka on erityisen luja teräslankalaatu, jota käytetään pianojen ja kitaroiden kielissä, kalastusvieheissä sekä pienoismalleissa. Sitä valmistetaan karkaistusta hyvin hiilipitoisesta teräksestä, jousiteräksestä. Murtolujuus on erityisen korkea, 2 200–2 482 megapascalia. Langan täytyy olla erittäin vakiolaatuista, koon vaihtelun alle kahdeksan mikrometriä, koska muuten se kuuluu häiritsevästi moderneissa musiikki-instrumenteissa. Pianolangasta voi myös tehdä jousia.


title: Pianolanka

text: Pianolankaa myydään usein keloissa ja sen katkaisuun tarvitaan erikoisleikkureita.


title: Orion (musiikinteko-ohjelmisto)

text: Orion (Platinum) on saksalaisen Synapse Audio Softwaren musiikinteko-ohjelmisto. Aiemmissa versioissa nimellä "Orion Platinum", myöhemmin v. 2008 versiosta 7.5 eteenpäin pelkästään nimellä "Orion".


title: Orion (musiikinteko-ohjelmisto)

text:
Ohjelmisto tukee kaikkia musiikintuotantovaiheita, sävellyksestä miksaukseen ja masterointiin. Tuetut ulkoiset rajapinnat ovat VST, DirectX ja ReWire.
Kappaleista voidaan luoda WAV- tai MP3-tiedostoja. Audio-ulostulon resoluutio ulottuu 16bit/44.1kHz:sta 32bit/192kHz:aan. Viimeisimmät ohjelmistoversiot tukevat Windows Vistaa, moniydinprosessointia ja ovat 64-bittisiä.


title: Orion (musiikinteko-ohjelmisto)

text: Orioniin sisältyy mm. seuraavat generaattorit (ohjelmistosyntetisaattorit):


title: Mikko Laine

text: Mikko Laine voi viitata seuraaviin henkilöihin:


title: Mikko Laine (jääkiekkoilija, 1976)

text: Mikko Laine (s. ) on suomalainen uransa lopettanut jääkiekkoilija.


title: Mikko Laine (jääkiekkoilija, 1976)

text: Laine on pelannut vuosina 1999–2008 SM-liigassa Bluesissa, HIFK:ssa, HPK:ssa ja Kalpassa. Laine voitti Suomen mestaruuden HPK:ssa kaudella 2005–2006. Hänellä on kolme lasta.


title: Eurajoen kirkko

text: Eurajoen kirkko eli Kustaa Aadolfin kirkko sijaitsee Eurajoen kirkonkylässä Eurajoen hautausmaan keskellä. Kirkko rakennettiin puusta Ruotsin intendenttikonttorin piirustusten mukaan, ja se valmistui vuonna 1803. Kirkko on tornillinen, erivartinen ristikirkko ja siinä on tilaa noin 1100 henkilölle ja se toimii myös tiekirkkona.


title: Eurajoen kirkko

text: Kirkon alttaritaulun on maalannut tuntematon taiteilija. Sen aiheena on kolmiyhteinen Jumala. 30-äänikertaiset ja 3-sormioiset urut on valmistanut Kangasalan urkutehdas 1970. Urkujen julkisivu on Zachariassen-uruista vuodelta 1982.


title: Eurajoen kirkko

text: Kellotapulin kolmesta kellosta vanhin on vuodelta 1690. Kirkon ympärillä on hautausmaa, jolla olevan sankarivainajien muistomerkin on suunnitellut arkkitehti Jaakko Paatela ja toteuttanut kuvanveistäjä Jyrki Sailo. Hautausmaalle on pystytetty Karjalaan jääneiden ja menneiden sukupolvien muistomerkit.


title: Eurajoen kirkko

text: Eurajoen kirkko on Eurajoen seurakunnan pääkirkko. Seurakunnan muihin kirkkorakennuksiin kuuluu Irjanteen kirkko Irjanteen kylässä noin 6 kilometrin päässä Eurajoen keskustasta sekä vuonna 2017 Eurajokeen liitetyllä Luvialla sijaitseva Luvian kirkko.


title: Regina Sterz

text: Regina Sterz (o.s. Mader, s. 23. maaliskuuta 1985) on itävaltalainen alppihiihtäjä, joka kilpailee enimmäkseen vauhtilajeissa.


title: Regina Sterz

text: Alppihiihdon maailmancupissa Sterz kilpaili ensimmäisen kerran Altenmarkt-Zauchenseessa 14. tammikuuta 2007. Ensimmäisen pistesijansa hän sai oltuaan 23:s Lake Louisenn supersuurpujottelussa joulukuussa 2008. Kymmenen parhaan joukkoon hän sijoittui ensimmäisen kerran oltuaan yhdeksäs Banskon supersuurpujottelussa maaliskuussa 2009. Sterzin paras maailmancupin sijoitus on viides sija Cortina d'Ampezzon syöksylaskusta tammikuulta 2013.


title: Regina Sterz

text: Vancouverin olympialaisissa 2010 Sterz oli syöksylaskussa neljästoista ja Garmisch-Partenkirchenin MM-kilpailuissa 2011 23:s. Schladmingin MM-kilpailuissa 2013 hän sijoittui supersuurpujottelussa 17:nneksi ja syöksylaskussa 18:nneksi. Sotšin olympialaisissa 2014 hän oli supersuurpujottelussa yhdestoista


title: Martin Cikl

text: Martin Cikl (s. 17. elokuuta 1987 Varnsdorf) on tšekkiläinen mäkihyppääjä.


title: Martin Cikl

text: Cikl teki debyyttinsä Continental Cupissa helmikuussa vuonna 2002, ja hän on voittanut kaksi Continental Cupin kisaa. Marraskuussa vuonna 2007 Cikl teki debyyttinsä mäkihypyn maailmancupissa, Kuusamossa. Paras maailmancupin sijoitus Ciklillä on yhdeksäs sija Engelbergistä vuodelta 2007.


title: Kurt Walldén

text: Kurt Woldemar Walldén (18. lokakuuta 1906 Helsinki – 14. toukokuuta 1979 Helsinki) oli suomalainen kihlakunnantuomari ja pianotaiteilija. Hänen vanhempansa olivat molempien oikeuksien kandidaatti Evert (Woldemar) Walldén ja musiikinopettaja Elin (Mathilda) Walldén o.s. Bergström. Lapsena Kurt Walldén oppi tuntemaan nuotit ennen kirjaimia. Äidin alkuopetuksen jälkeen hänestä tuli Fanny Flodin-Gustafssonin oppilas. Walldén tähtäsi pianistin uralle, mutta äiti halusi hänen opettelevan kelvollisemman ammatin kuin epävarman taiteilijan työn. Niinpä Walldén ryhtyi opiskelemaan lakia.


title: Kurt Walldén

text: Walldén kirjoitti ylioppilaaksi Helsingin suomalaisesta yhteiskoulusta 1924, suoritti ylemmän oikeustutkinnon Helsingin yliopistossa 1929 ja sai varatuomarin arvon 1932. Hän työskenteli Helsingin maistraatin ja raastuvanoikeuden yhteisen arkiston apulaisarkistonhoitajana 1930–1936, ylimääräisenä oikeusneuvosmiehenä 1936–1945, nuorempana oikeusneuvosmiehenä 1945–1947, vanhempana oikeusneuvosmiehenä 1947–1966 ja Lohjan tuomiokunnan tuomarina 1966–1976. Hän toimi myös Helsingin terveydenhoitolautakunnan virkaa tekevänä sihteerinä 1939–1940.


title: Kurt Walldén

text: Pianonsoittoa Walldén opiskeli Helsingissä opettajinaan Fanny Flodin-Gustafsson (vuoteen 1929) ja Elli Rängman-Björlin. Pariisista hän haki oppia 1931 ja 1935 Lazare-Lévyn, Nadia Boulangerin ja Suzanne Guébelin johdolla. Lisäksi hän osallistui Eduard Erdmannin pianokursseille 1937 ja Alfred Cortot'n kursseille 1949. Walldén piti ensikonserttinsa 1929 ja konsertoi sen jälkeen kotimaassa ja ulkomailla. Hän esiintyi Baltian maissa sekä Ruotsissa ja Tanskassa sekä Ruotsin, Tanskan ja Ranskan radiossa. Hän tulkitsi erityisesti romantiikan ajan säveltäjiä ja suomalaista musiikkia. Pianonsoittoa hän opetti yksityisesti ja Sibelius-Akatemiassa (1945–1946 ja 1948) sekä Jyväskylän konservatorion virkaa tekevänä ensimmäisenä opettajana 1958–1964. Hänen luottamustoimiaan musiikkialalla olivat Helsingin musiikkilautakunnan sihteerin toimi 1949–1966, Sibelius-Akatemian johtokunnan jäsenyys 1946–1966, Suomen solistiyhdistyksen johtokunnan jäsenyys, Musiikkikirjastoseuran puheenjohtajuus sekä Pohjoismaiden esittävien taiteilijoiden neuvoston presidentin toimi 1966–1968.


title: Rajala Pro Shop

text: Rajala Pro Shop on kameroita, kiikareita, valokuvaustarvikkeita, kaukoputkia ja tulostimia myyvä liikeketju, joka on laajentunut Turusta muihinkin Suomen kaupunkeihin ja Ruotsiin. Liikevaihto on noin 24 miljoonaa euroa. Yrityksen liikkeet tunnettiin aiemmin nimellä Rajala Camera. Yhtiön virallinen nimi on Osakeyhtiö Osk. Rajala.


title: Rajala Pro Shop

text: Perustaja Oskari Rajala aloitti valokuvaajana ja valokuvaustarvikkeiden kauppiaana vuonna 1919. OR-merkkisten kameroiden valmistus aloitettiin 1930-luvulla Suomen Kameratehtaassa, jonka lyhenne SKT oli kaikissa valmistetuissa malleissa. Turussa sijainnut tehdas tuhoutui sota-ajan pommituksissa 1940-luvulla. Sota-aikana ei myöskään saatu tuontilisenssejä valokuvaustarvikkeille.


title: Rajala Pro Shop

text: Värikuvien valmistus aloitettiin omassa Color-Kolmio-laboratoriossa 1960-luvulla, jolloin avattiin myymälät myös Paimioon ja Poriin. Valokuvaustarvikkeiden maahantuonti aloitettiin uudelleen 1970-luvulla, jolloin myös perustettiin audiovisuaaliseen alaan erikoistunut AV-Rajala. 1990-luvulla perustettiin myymälät Raisioon ja Helsinkiin.


title: Rajala Pro Shop

text: Rajala käyttää vain kierrätyskemiaa, ottaa metallin ja muovit kierrätykseen ja poistaa raskasmetallit jätekemioista. Varsinais-Suomen Agenda 21 palkitsi Rajala Cameran vuoden ympäristötekopalkinnolla. Vuonna 2001 Varsinais-Suomen Yrittäjät ry valitsi Rajalan vuoden perheyritykseksi.


title: Rajala Pro Shop

text: "Mikrobitti"-lehti testasi nettikuvien laadun kahdeksassa kuvavalmistamossa vuonna 2003, ja Rajala Camera voitti testin.


title: Rajala Pro Shop

text: Rajala Pro Shop -myymälöitä on Helsingissä, Espoossa, Turussa, Tampereella ja Porissa, Rajala Cameran suppeamman valikoiman myymälät toimivat lisäksi Turussa, Paimiossa, Raisiossa. Studio Rajala toimii Turussa, Raisiossa, Porissa ja Paimiossa. AV- Rajala toimii Helsingissä,Turussa ja Tampereella. Vuonna 2008 Rajala avasi myymälät myös Tukholmassa ja Malmössä.


title: Rajala Pro Shop

text: Rajala Pro Shopin kotisivut


title: Anna Kattan

text: Anna Kattan (s. 1975 - 1976 Aberdeen, Etelä-Dakota, Yhdysvallat) on suomalainen uutistoimittaja, joka toimittaa YLE:n englanninkielisiä uutisia. Hänellä on toimittajakokemusta myös muun muassa Fortune Magazinessa. Koulutukseltaan hän on valtiotieteen maisteri, mutta hänellä on myös biologian tutkinto pääaineena genetiikka. Journalismia hän on opiskellut muun muassa Stanfordin yliopistossa. Hänellä on sekä Yhdysvaltojen että Suomen kansalaisuus


title: Fosfoenolipyruvaattikarboksikinaasi

text: Fosfoenolipyruvaattikarboksikinaasi on entsyymi, joka osallistuu glukoneogeneesiin. Se muuttaa oksaloetikkahapon fosfoenolipalorypälehapoksi ja hiilidioksidiksi. Entsyymiä on kaikissa selkärankaisissa ja lisäksi monissa kasveissa, bakteereissa, hiivoissa, hyönteisissä, nilviäisissä ja sienissä.


title: Fosfoenolipyruvaattikarboksikinaasi

text: Fosfoenolipuryvaattikarboksikinaasi voidaan jakaa kahteen ryhmään entsyymin sijainnin mukaan. Entsyymiä on mitokondrioissa ja sytosolissa esiintyvät muodot. Kyyhkyjen, kanojen ja kanien maksassa esiintyvä fosfoenolipuryvaattikarboksikinaasi on mitokondriaalista muotoa ja kotihiirillä ja rotilla entsyymiä on vain sytosolissa. Ihmisillä, marsuilla ja lehmillä entsyymiä on yhtä paljon sekä mitokondrioissa että sytosolissa. Sytosolinen ja mitokondriaalinen muoto eroavat rakenteeltaan, immunologisilta ominaisuuksiltaan ja kinetiikaltaan.


title: Fosfoenolipyruvaattikarboksikinaasi

text: Fosfoenolipyruvaattikarboksikinaasi paitsi poistaa oksaloetikkahaposta hiilidioksidimolekyylin, myös fosforyloi tuotteen. Eläimillä ja joillakin bakteereilla fosfaattiryhmän lähde on yleensä guanosiinitrifosfaatti, joka muuttuu guanosiinidifosfaatiksi. Kasvit ja eräät bakteerit käyttävät ATP:tä ja osa bakteereista pyrofosfaatti-ionia.


title: Fosfoenolipyruvaattikarboksikinaasi

text: Fosfoenolipyruvaattikarboksikinaasia tavataan C4-yhteyttävissä kasveissa, kuten nopeakasvuisissa trooppisissa ruohoissa. Fosfoenolipalorypälehappo muutetaan kasvin lehtien mesofyllikudoksessa oksaloetikkahapoksi ja edelleen asparagiinihapoksi. Asparagiinihappo siirretään johtosolukkoon, missä aminotransferaasientsyymi muuttaa asparagiinihapon jälleen oksaloetikkahapoksi. Sytosolissa fosfoenolipyruvaattikarboksikinaasi muuttaa oksaloetikkahapon fosfoenolipalorypälehapoksi. Vapautuva hiilidioksidi siirtyy viherhiukkasiin, joissa siitä valmistetaan sokeria.


title: Fosfoenolipyruvaattikarboksikinaasi

text: Fosfoenolipyruvaattikarboksikinaasi toimii parhaiten, kun lämpötila on eliöstä riippuen 25–80 °C ja pH 6,2–8,8. Entsyymin toiminnalle hyvin tärkeä aktivaattori on mangaani-ioni. Myös magnesiumionit aktivoivat entsyymiä, mutta eivät ole aivan yhtä tehokkaita. Entsyymin inhibiittoreita ovat muun muassa kaliumvetykarbonaatti, α-ketoglutaarihappo sekä eräät metallit, kuten koboltti ja kromi, jotka muodostavat yhdisteitä guanosiinitrifosfaatin kanssa.


title: Vesna Parun

text: Vesna Parun (s. 10. huhtikuuta 1922 Zlarin – 25. lokakuuta 2010 Stubičke Toplice) oli kroatialainen runoilija. Hän julkaisi ensimmäisen kokoelmansa vuonna 1947 ja on sittemmin yli kolmenkymmenen runoteoksensa ohella julkaissut muun muassa lasten- ja käännöskirjallisuutta. Hänen runojaan on käännetty bulgariaksi, englanniksi, ranskaksi, saksaksi, slovakiaksi, sloveniaksi, tšekiksi ja venäjäksi. Hän on voittanut työstään useita palkintoja.


title: Vesna Parun

text: Hän kuoli 25. lokakuuta 2010 88-vuotiaana.


title: Vesna Parun

text: Parun opiskeli Zagrebin yliopistossa.


title: Maagiset luvut

text: Ydinfysiikassa maagiset luvut ovat luvut, jotka vastaavat protonien tai neutronien lukumäärää sellaisessa atomiytimessä, jossa ytimen kuorimallin kuoret ovat täysiä. Maagisia lukuja ovat 2, 8, 20, 28, 50, 82 ja 126.


title: Maagiset luvut

text: Ytimillä, joissa protonien, neutronien tai molempien lukumäärä on jokin maaginen luku, on suurempi sidosenergia nukleonia kohti kuin muilla ytimillä, joiden massaluku on sitä lähellä. Täten ne ovat verrattavissa jalokaasujen järjestyslukuihin (2, 10, 18, 36, 54 ja 86), jotka vastaavat täysiä ja samalla erityisen stabiileja elektronikuoria siten, että jalokaasut ovat kemiallisesti passiivisia, jota paitsi monet muutkin alkuaineet muodostavat yhdisteissään sellaisia ioneja, joissa elektronien lukumäärä on sama kuin jossakin jalokaasuatomissa.


title: Maagiset luvut

text: Alkuaineet, joiden järjestysluku eli protonien lukumäärä ytimessä on maaginen luku, ovat:


title: Maagiset luvut

text: Teoreettisesti on päätelty, että myös luku 184 on maaginen. Kaikki nuklidit, joissa protonien tai neutronien lukumäärä on näin suuri, ovat kuitenkin epästabiileja eikä sellaisia ole toistaiseksi voitu valmistaakaan, mutta on päätelty, että tällaisten puoliintumisaika olisi selvästi pidempi kuin muiden yhtä raskaiden nuklidien. Täten ne muodostaisivat nuklidikarttaan stabiilisuuden saarekkeen.


title: Maagiset luvut

text: Erityisen suuri sidosenergia on ns. "kaksoismaagisilla" ytimillä, joissa sekä protonien että neutronien lukumäärä on maaginen luku. Sellaisia ovat helium-4 (He), happi-16 (O), kalsium-40 (Ca), kalsium-48 (), nikkeli-56 (Ni) ja lyijy-208 Pb), jotka kaikki ovat stabiileja.


title: Maagiset luvut

text: Kevyin kaksoismaaginen nuklidi on helium-4. Se on samalla maailmankaikkeuden yleisin useamman kuin yhden nukleonin käsittävä nuklidi. Tähdissä vapautuukin runsaasti energiaa vety-ytimien fuusioituessa helium-4-ytimiksi. Tämän nuklidin erityinen stabiilius ilmenee myös siinä, että raskaimpien ytimien hajotessa niistä ei irtoa yksittäisiä protoneja tai neutroneja vaan alfahiukkasia, jotka ovat juuri helium-4-ytimiä.


title: Maagiset luvut

text: Sellaisillakin kaksoismaagisilla nuklideilla, jotka eivät ole stabiileja, on usein huomattavasti pidempi puoliintumisaika kuin muilla nuklideilla, joissa neutronien lukumäärä poikkeaa saman alkuaineen stabiileista isotoopeista yhtä paljon. Tällainen on esimerkiksi vuonna 1999 löydetty nikkeli-48, jossa on poikkeuksellisen vähän neutroneja verrattuna protonihin.. Tinalla on 10 stabiilia isotooppia, enemmän kuin millään muulla alkuaineella. Yksikään stabiili tinaisotooppi ei ole kaksoismaaginen, mutta kaksoismaagiset isotoopit Sn ja Sn ovat huomattavasti pitkäikäisempiä kuin sellaiset tinaisotoopit, joiden massaluku on välin 100...132 ulkopuolella.


title: Maagiset luvut

text: Lyijy, jonka järjestysluku 82 kuuluu maagisiin lukuihin, on raskain alkuaine, jolla on stabiileja isotooppeja. Luonnossa esiintyvät radioaktiiviset hajoamissarjat päättyvätkin lyijyn isotooppeihin, joista yleisin, lyijy-208, on kaksoismaaginen ja samalla raskain tunnettu stabiili ydin.


title: Kari-Finn

text: Kari-Finn Oy on suomalainen perheyritys. Se ja Muovisto Oy ovat KFR Hollola Oy:n tytäryhtiöitä.


title: Kari-Finn

text: Yrityksen päätuote on pintakytkin, kaapelinsa varassa roikkuva kytkinkartio, joka kallistuu nestepinnan vaihteluiden mukaan. Kari-Finn Oy ilmoittaa omiin markkinatutkimuksiinsa perustuen Kari-pintakytkimen olevan markkinoiden ainoa tuote, jossa saadaan useita toimintoja yhdellä kellukkeella. Tämän tuotteen keksi yrityksen perustaja, keksijä ja sähköteknikko Mauno Kari. Päätuotteensa lisäksi yritys valmistaa muita sähköelektronisia tuotteita, kuten nesteen johtavuuteen perustuvia elektrodikytkimiä, kekoontuvien aineiden pinnanvalvontaan tarkoitettuja siilokytkimiä, räjähdysvaarallisiin tiloihin tarkoitettuja valopintakytkimiä, lämpötilaan perustuvia palosulakkeita, vesitiiviitä pumppukaapeliliittimiä sekä pumppaamoiden ohjauskeskuksia. Vuonna 2008 yritys valmisti yli 50.000 pintakytkintä.


title: Kari-Finn

text: Kari-Finn Oy on perustettu vuonna 1965. Yrityksen nimi oli ensin T:mi Mauno Kari, myöhemmin Kari-Finn Ky. Vuonna 1974 Kari-Finn Ky alkoi ruiskuvalamaan pintakytkimiin tarvittavat muoviosat itse ja ylijäämäkapasiteetilla valmistettiin muoviosia alihankintana myös muille yrityksille. Vuonna 1988 yritys jakautui kahtia: Kari-Finn Oy keskittyi pintakytkinten valmistukseen ja tytäryhtiö Muovisto Oy muoviosien tuotantoon. Vuonna 2008 perustettiin uusi emoyhtiö, KFR Hollola Oy, joka jatkossa huolehtii konsernin johtamispalveluista, hallinnosta, rahoitustoiminnoista sekä tutkimus- ja tuotekehityspalveluista. Samalla Kari-Finn Oy:sta ja Muovisto Oy:sta tuli KFR Hollola Oy:n tytäryhtiöitä. Vuonna 2015 Muovisto Oy irtautui konsernista. Kari-Finn Oy ja KFR Hollola Oy työllistävät noin 15 henkilöä.


title: Kari-Finn

text: Vuonna 1989 suoritettiin yrityksessä sukupolvenvaihdos, kun Mauno Karin kaksi vanhinta poikaa otti komentoonsa niin Kari-Finn Oy:n kuin Muovisto Oy:n hänen itsensä jäädessä eläkkeelle. Perheen kolmas ja nuorin poika liittyi vahvuuteen muutamaa vuotta myöhemmin.


title: Kari-Finn

text: Kari-pintakytkin on palkittu vuonna 1977 Brysselin Kansainvälisillä keksintömessuilla kultamitalilla sekä Brysselin kaupungin mitalilla laajaan vientiin yltäneenä tuotteena. Tuolloin pintakytkimiä vietiin kaikkiin Euroopan maihin, USA:han, Etelä-Afrikkaan sekä Japaniin. Myöhemmin mukaan ovat tulleet muun muassa Australia, Uusi-Seelanti, Singapore, Indonesia sekä Malesia. 2010-luvulle tultaessa Kari-pintakytkimien vienti oli laajennut jokaiselle mantereelle.


title: Jaakko Aalto

text: Jaakko Johannes Aalto (1. syyskuuta 1912 Viipuri – 14. helmikuuta 1940 Kuhmo) oli suomalainen pesäpalloilija ja poliisikonstaapeli.


title: Jaakko Aalto

text: Jaakko (Jaska) Aalto oli erinomainen sijoituslyöjä ja liikkuva polttaja, joka käytti ensimmäisenä ns. taittoheittoa. Aalto pelasi kaikissa 1930-luvun Itä–Länsi-otteluissa, vuosina 1932–1933 sekä 1935–1939 Lännen puolella ja vuonna 1934 Idän puolella. Samoina vuosina hän pelasi suursarjassa. Suomen mestaruutta ei Aalto kuitenkaan koskaan saavuttanut.


title: Jaakko Aalto

text: TPU:ssa Aalto voitti Hämeen aluemestaruuden 1936 ja piirinmestaruuden 1937–1938; poliisien valtakunnallinen mestaruus tuli 1932 ja 1936 ja hopea 1933 ja 1934. Aalto kaatui pelitoverinsa Jaakko Kilven sissipataljoonan lähettinä 1940. Myös hänen veljensä Toivo oli pesäpalloilija.


title: Pohjolan kartan historia

text: Pohjolan kartan historia – myyteistä todellisuuteen on vuonna 2006 ilmestynyt teos, jossa esitellään Pohjolan kartan muotoutumista antiikin ajoista 1800-luvulle. Kirjoittaja on ruotsalaisen kartografian grand old lady, professori Ulla Ehrensvärd, joka pohjaa tekstin omiin tutkimuksiinsa ja esittää karttojen sisällöistä osin aiemmista poikkeavia tulkintoja.


title: Pohjolan kartan historia

text: Kirjan ilmestymiseen liittyi John Nurmisen Säätiön kokoelmista koottu karttanäyttely Sederholmin talossa Helsingissä. Samoja karttoja on hyödynnetty runsaasti myös kirjan kuvituksessa. Materiaali on suurelta osin aiemmin julkaisematonta. John Nurmisen säätiö on julkaissut meriaiheista ja karttakirjallisuutta ja järjestänyt vuosien varrella useita kirjoihin liittyviä historiallisten karttojen näyttelyjä.


title: Pohjolan kartan historia

text: Entisajan kartoissa on ollut maantieteellisen tiedon ohella muutakin informaatiota, ja niitä saatettiin vääristellä ja jättää puutteellisiksi aivan tietoisestikin. Pohjolasta karkotettu katolinen piispa Olaus Magnus piirsi paaville annettavaksi "Carta marinan" (1539), joka vilisi hirviöitä mutta antoi myös informaatiota Ruotsin elintavoista. Ruotsin 1600-luvun suurvalta-ajan kartoista puolestaan saatettiin jättää koko Pohjanlahti pois vihollisten karkottamiseksi, vaikkakin siihen mennessä merihirviöt ja muut taruolennot olivat niistä jo kadonneet. Sitä ennen, keskiajalla, kirkon kannalta väärien tietojen esittäminen kartoissa toi jopa hengenmenon riskin. 1800-luvun kartoista on tehty myös huumoriversioita, joissa Venäjä on voitu kuvata lonkeroitaan Euroopan ylle kurkottelevaksi mustekalaksi.


title: Pohjolan kartan historia

text: Karttojen värien säilyminen kirkkaina johtuu siitä, että ne on aikoinaan tehty lumppupaperille ja väriaineissa on käytetty luonnon mineraalipigmenttejä.


title: Pohjolan kartan historia

text: Ulla Ehrensvärd valottaa teoksessa itse karttojen ohella kartantekijöiden eli kartografien elämää ja uraa. Teos ei ole vain katselukirja, vaan oppikirja ja perusteos, joka tarjoaa Pohjoismaiden historiasta kiinnostuneelle valtavan määrän tietoa.


title: Pohjolan kartan historia

text: Teos on ilmestynyt myös englanniksi.


title: Kalle Hagert

text: Kaarlo "Kalle" Hagert (16. joulukuuta 1911 Pietari – 5. heinäkuuta 1970 Helsinki) oli Helsingissä asunut suomalainen romaniheimoon kuulunut liikemies. Hänen perhettään kutsuttiin 1950-luvulla ”mustalaisten kuninkaallisiksi”. Kun heidän poikansa Allan Hagert vuonna 1959 nai valtaväestöön kuuluneen 17-vuotiaan Tuula Saarron, toivottiin sen kaventavan romanien ja valtaväestön välistä kuilua.


title: Kalle Hagert

text: Hagert omisti tunnettuja ravureita, kuten Reippaan-Liisa, jonka hän myi 27. tammikuuta 1959 hintaan 425 000 mk.


title: Kalle Hagert

text: Perhe asui Helsingissä Vallilantie 20:ssa Mäkelänkadun kulmauksessa olleessa talossa. Taloa sanottiin myöhemminkin Hagertin taloksi. Se vahingoittui pahasti 15. tammikuuta 1995 tulipalossa, jota epäiltiin tahallaan sytytetyksi. Maapohjan omistanut Helsingin kaupunki vuokrasi sen 1998 tarjouskierroksen jälkeen Nuorisoasuntoliitolle, jonka tarjous ei ollut paras.


title: Ahvahin piiri

text: Ahvahin piiri () on kunnallinen itsehallintoalue Dagestanissa Venäjällä. Vuonna 1933 perustetun piirin pinta-ala on 290,6 neliökilometriä. Asukkaita on 21 200 henkeä (vuonna 2009).


title: Ahvahin piiri

text: Ahvahin piiri sijaitsee Dagestanin länsiosan vuoristoseudulla. Pohjoisessa se rajoittu Botlihin, idässä Hunzahin, etelässä Šamilin ja lännessä Tsumadan piireihin.


title: Ahvahin piiri

text: Piiriin kuuluu 13 maalaiskuntaa: Antših, Artšo, Ingerdah, Izano, Karata, Kudijabroso, Lologonitl, Mesteruh, Tadmagitli, Tlibišo, Tsoloda, Tukita ja Verhneje Inhelo. Hallinnollinen keskus on Karatan kylä. Asutuskeskuksia on yhteensä 25.


title: Ahvahin piiri

text: Seudun kanta-asukkaita ovat andilaisia kieliä puhuvat ahvahit ja karatat. Virallisesti heitä on pidetty avaareina.


title: Ahvahin piiri

text: Karatasta on maantieyhteys tasavallan pääkaupunkiin Mahatškalaan, jonne on matkaa 220 kilometriä.


title: Ahvahin piiri

text: Pääelinkeinoja ovat karjatalous, maanviljely ja puutarhanhoito.


title: Ahvahin piiri

text: Paikallislehtenä ilmestyy avaarinkielinen "Zaman" (”Aika”).


title: Ulla Ehrensvärd

text: Ulla Ehrensvärd (1927–2015) oli ruotsalainen kartografian asiantuntija. Hän toimi pitkään Ruotsin kuninkaallisen kirjaston karttaosaston johtajana ja viimeksi ennen eläkkeelle jäämistään Ruotsin Sota-arkiston johtajana. Hänellä oli professorin arvo.


title: Jon Fontas

text:
Jon Fontas (s. 16. huhtikuuta 1955 Arlington, Massachusetts, Yhdysvallat) on yhdysvaltalainen entinen jääkiekkoilija, joka pelasi keskushyökkääjänä. Hän pelasi rightilta.
Vuodet 1974–1978 Fontas pelasi New Hampshiren yliopistojoukkueessa. Hän oli kaudella 1976–1977 tehoilla 27+37=64 joukkueen sisäisen pistepörssin kolmas Bob Millerin ja Ralph Coxin jälkeen. Sekä Miller että Cox pelasivat Fontasin tapaan myöhemmin myös SM-liigassa. Kaudella 1977–1978 Fontas oli tehoilla 31+33=64 New Hampshiren toiseksi paras pistemies Coxin jälkeen. He jakoivat yhdessä joukkueen sisäisen maalipörssin voiton.


title: Jon Fontas

text: Kausi 1978–1979 Fontasilla kului IHL:n Saginaw Gearsissa, jossa hänet palkittiin vuoden yhdysvaltalaissyntyneenä tulokkaana Ken McKenzie Trophyllä. Fontas teki IHL:n runkosarjassa 79 ottelussa tehot 36+45=81, joilla hän oli Gearsin toiseksi paras pistemies Marcel Comeaun kanssa. Fontasia ei ikinä varattu NHL:ään, vaan hän teki syyskuussa 1979 sopimuksen vapaana agenttina Minnesota North Starsin kanssa. Fontas pelasi siellä sekä kaudella 1979–1980 että 1980–1981 yhden NHL-ottelun. Kauden 1979–1980 hän pelasi lähinnä CHL:n Oklahoma City Starsissa. Kaudella 1980–1981 Fontas pelasi siellä viisi ottelua, mutta hän pelasi lähes koko kauden EHL-joukkue Baltimore Clippersissä. Fontas teki siellä 63 runkosarjaottelussa tehot 25+47=72, joilla hän oli joukkueen sisäisen pistepörssin toinen Gerry Ciarcian jälkeen.


title: Jon Fontas

text: Pohjois-Amerikan vuosien jälkeen Fontas pelasi neljä kautta Suomessa. Hän pelasi kauden 1981–1982 SM-liigajoukkue Jokereissa, jossa 36 ottelussa syntyi tehot 20+23=43. Fontas voitti Jokereiden sisäisen piste-, maali- ja syöttöpörssin. Jokerit joutuivat keväällä 1982 liigakarsintoihin, mutta onnistuivat säilyttämään sarjapaikkansa. He voittivat kolmannessa ja ratkaisevassa karsintaottelussaan JYPin murskalukemin 11–2. Fontas oli Jokereiden tehokkain pelaaja tehoilla 3+4=7.


title: Jon Fontas

text: Vuodet 1982–1984 Fontas pelasi I-divisioonaa Joensuun Kiekko-Pojissa. Kaudella 1982–1983 hän oli tehoilla 25+34=59 sarjan pistepörssin toinen FoPSin Jouni Rinteen jälkeen. Fontasin jälkeen pistepörssissä sijoilla 3. ja 4. olivat joukkuetoverit Hannu Kapanen ja Pekka Räsänen, joiden kanssa Fontas muodosti tehokkaan kolmikon. Kauden päätteeksi JoKP selvisivät liigakarsintoihin, mutta joukkue hävisi Kärpille ratkaisevassa viidennessä pelissään 4–1. Kaudella 1983–1984 Fontas oli I-divisioonan pistepörssin kolmas Rinteen ja Lukon Jari Torkin jälkeen.


title: Jon Fontas

text:
Fontas palasi kaudeksi 1984–1985 SM-liigaan ja siirtyi SaiPaan. Hän oli tehoilla 12+15=27 joukkueen kolmanneksi paras pistemies. SaiPan sisäisen pistepörssin voitti New Hampshiren yliopistosta tuttu joukkuetoveri Ralph Cox ja toiseksi tuli Heikki Mälkiä. SaiPa joutui keväällä 1985 liigakarsintoihin, mutta onnistui säilyttämään sarjapaikkansa. Kausi jäi Fontasin uran viimeiseksi.
Nykyään Fontas asuu New Hampshiren Nashuassa. Hän on ollut vaimonsa Dianen kanssa yhdessä 28 vuotta. Heillä on kolme poikaa, joista vanhin 26-vuotias ja nuoremmat kaksovet ovat reilut 23 vuotta vanhoja.


title: Jon Fontas

text: Fontas omistaa jääkiekon valmennusopiston nimeltä "The Hockey Academy", joka perustettiin vuonna 1992.


title: Jon Fontas

text: Kaudella 2015–2016 Fontas toimi EHL:ssa pelaavan New England Wolves-joukkueen General Managerina.


title: Hipper (täsmennyssivu)

text: Hipper voi tarkoittaa seuraavia asioita:


title: Luoksepääsemättömyyden napa

text: Luoksepääsemättömyyden napa on maantieteellisen muodostuman kohta, joka on kauimpana kaikista rannikoista. Luoksepääsemättömyyden napa voidaan määritellä vaikkapa mantereelle, saarelle tai merelle. Tällöin luoksepääsemättömyyden napa on yleensä eri asia kuin maantieteellinen tai magneettinen pohjois- tai etelänapa.


title: Luoksepääsemättömyyden napa

text: Pohjoisnavan luoksepääsemättömyyden napa sijaitsee Pohjoisen Jäämeren siinä kohdassa (), mistä on pisin matka kaikkiin maamassoihin.


title: Luoksepääsemättömyyden napa

text: Etelämantereen luoksepääsemättömyyden napa on mannerjäätikön keskustassa 600 km päässä Vostok-tutkimusasemasta ja koska se on mantereen keskellä, se on vaikeimmin saavutettava kohde Antarktiksella. Sen sijainnille on useita koordinaatteja, riippuen siitä mitataanko jäätikön vai mantereen reunasta. Yleensä viitataan Neuvostoliiton Luoksepääsemättömyyden navan tukikohtaan, jonka koordinatit ovat (toiset lähteet antavat sijainniksi ) Neuvostoliitolla oli vuonna 1958 muutama mökissä asuva mies tekemässä siellä säähavaintoja. Rakennukset ovat yhä paikallaan ja navan sijainnin osoittaa Vladimir Leninin Moskovaa kohti katsova rintakuva. Paikka on suojeltu historiallisena kohteena.


title: HMS Actaeon (U07)

text: HMS Actaeon (viirinumerot U07 ja F07) oli Britannian Kuninkaallisen laivaston parannellun Black Swan -luokan sluuppi, joka otettiin palvelukseen toisen maailmansodan päätyttyä.


title: HMS Actaeon (U07)

text: Alus palveli Saksan laivastossa koululaivana fregatiksi luokiteltuna nimellä "Hipper".


title: HMS Actaeon (U07)

text: Alus tilattiin 3. joulukuuta 1941 Woolstonista John I. Thornycroft and Companylta. Sen köli laskettiin 15. toukokuuta 1944 ja alus laskettiin vesille 25. heinäkuuta 1945. Alus otettiin palvelukseen 24. heinäkuuta 1946.


title: HMS Actaeon (U07)

text:
"HMS Actaeon" valmistui vasta toisen maailmansodan päätyttyä, joten se osallistui sodan jälkeisen ajan laivastopalvelukseen. Alus sijoitettiin kaukaisiin tukikohtiin sen saattajaominaisuuksien vuoksi. Alus palveli muun muassa Etelä-Atlantilla, jossa se oli Länsi-Intian asemalla sekä Etelä-Amerikan rannikon valvonnassa.
Alus poistettiin palveluksesta vuoden 1953 puolessa välissä, jolloin se sijoitettiin Portsmouthin reserviin. Alus siirrettiin toukokuussa 1956 Lisahallyyn ankkuroitavaksi. Se määrättiin siirrettäväksi uudelleen perustettavaan Saksan laivastoon. Alus myytiin 11. marraskuuta 1957 Länsi-Saksalle, minkä jälkeen se huollettiin Britanniassa. Alus otettiin uuden Saksan laivaston palvelukseen 9. joulukuuta 1958 nimettynä "Hipperiksi".


title: Unto Lammi

text: Unto Ilmari Lammi (s. 19. lokakuuta 1936 Ilmajoki) on entinen suomalainen pesäpalloilija.


title: Unto Lammi

text: "Unski" Lammi pelasi SM-sarjassa kahdeksan vuotta ja saavutti SM-kultaa 1961 Ilmajoen Kisailijoiden joukkueessa, Maakunta-cupin voiton 1957 sekä armeijan mestaruuden 1958 ja 1959. Lyöjäkuninkuuden Lammi voitti 1956. Hänen urheiluharrastuksiinsa kuuluivat myös jää- ja lentopallo, joissa hän saavutti SAUL:n mestaruuden.


title: Kylmyysnapa

text: Kylmyysnapa on maapallon pohjoisen tai eteläisen pallonpuoliskon kylmin paikka. Kylmyys määritellään tavallisimmin alimman mitatun lämpötilan mukaan. Pohjoinen kylmyysnapa on Siperiassa Sahan tasavallassa, ja eteläinen kylmyysnapa on Etelämantereella.


title: Kylmyysnapa

text: Maapallon kylmimmät paikat sijaitsevat lähellä napoja, kaukana merestä ja korkealla merenpinnasta. Tällaisia paikkoja ovat Etelämantereen itäinen ylätasanko, itä-Siperian keskiosat ja Grönlannin keskiosat. Kylmintä on kun on tyyntä ja taivas on kirkas, mutta aurinko ei paista.


title: Kylmyysnapa

text: Pohjoisen pallonpuoliskon kylmyysnapa on Venäjän Itä-Siperian Sahan tasavallassa. Verhojanskin kaupungissa (67°33′N, 133°23′E) mitattiin tammikuussa 1885 lämpötilaksi −67,8 °C ja Oimjakonin kylässä (63°15′N, 143°9′E) mitattiin helmikuussa 1933 −67,7 °C. Kumpikin paikka sijaitsee korkeudeltaan noin 100 metriä merenpinnasta. Verhojansk ja Oimjakon kilpailevat nykyisin kylmyysnapaturisteista.


title: Kylmyysnapa

text: Eteläisellä pallonpuoliskolla kylmintä on Etelämantereella. Kahden metrin korkeudelta maan pinnasta mitattu matalin lämpötila on venäläisellä Vostok-tutkimusasemalla (78°28′S, 106°52′E) vuonna 1983 mitattu −89,2 °C. Vuoden 2010 elokuussa tehdyissä satelliittimittauksissa mantereelta löydettiin kohtia, jossa lämpötila oli jään pinnalla alimmillaan −93,2 °C. Kylmin paikka sijaitsi kohdassa 81,8° eteläistä leveyttä ja 59,3° itäistä pituutta 3,9 kilometrin korkeudessa merenpinnasta. Kaikkein kylmimmät paikat Etelämantereella ovat korkeimpia kohtia toisiinsa yhdistävillä harjanteilla sijaitsevia "taskuja".


title: HMS Actaeon

text: HMS Actaeon tai HMS Acteon on ollut kuuden Britannian Kuninkaallisen laivaston aluksen nimenä.


title: KK Krka

text: KK Krka on slovenialainen koripalloseura Novo Mestota. Seura on voittanut historiansa aikana kuusi Slovenian mestaruutta.


title: KK Krka

text: Seura perustettiin vuonna 1948. Kaudella 1999–2000 Krka voitti ensimmäisen Slovenian mestaruutensa ja sai osallistumisoikeuden Suproleagueen. Tämä oli myös ensimmäinen kerta, jolloin joukkue pelasi korkeimmalla kansainvälisellä tasolla. Kaudella 2002–2003 seura osallistui ULEB Cupiin, jossa se sijoittui toiseksi. Kotimaassa Krka voitti samalla kaudella historiansa toisen Slovenian mestaruuden. Viimeisimmän kerran joukkue pääsi Euroliigaan kaudella 2003–2004, mutta sijoittui lohkonsa viimeiseksi. Kaudella 2010–2011 Krka selviytyi EuroChallengen loppuotteluun, jossa se voitti Lokomotiv Kubanin.


title: Vincent Manngard

text: Karl Rudolf Vincent Manngård on suomalaissyntyinen kiinteistösijoittaja. Hän on syntynyt Närpiössä, mutta muutti Yhdysvaltoihin 17-vuotiaana. Hän asuu nykyään Long Islandilla, New Yorkin osavaltiossa.


title: Vincent Manngard

text: Suomessa Manngard tunnetaan parhaiten Tampereen Ilveksen SM-liigajoukkueen entisenä pääomistajana. Hän oli joukkueen pääomistaja vuodesta 1993 lähtien ja myi seuran 7.2.2017. Hän omisti 62 % Ilves-Hockey Oy:stä, joka on Ilveksen edustusjoukkueen toiminnasta vastaava yhtiö, ennen 7.2.2017 tehtyä kauppaa.


title: Juomapullo

text:
Juomapullo on ahdassuinen yläosastaan suppeneva, tulpalla suljettava nesteensäilytysastia, joka on tarkoitettu nesteen nauttimiselle.
Juomapulloista yleisimpiä ovat perinteinen lasipullo sekä uudet kierrätysmuovipullot.


title: Juomapullo

text: Lasipullot olivat pantillisten juomapakkausten uranuurtajia. Monimuotoiset kierrätysmuovipullot taas valtasivat kaupan hyllyt vuonna 2008.


title: Juomapullo

text: Uusien pantillisten kierrätysmuovipullojen tavoitteena olivat yhtä korkeat palautusasteet kuin muilla pantillisilla juomapakkauksilla, joskin tavoitteesta on jääty roimasti.


title: Juomapullo

text: 16. helmikuuta 2009 myyntiin tulivat myös yksi valkoviini ja punaviini kierrätysmuovipullossa.


title: Juomapullo

text: Kevyet PET-pullot tulivat pantillisiksi 1. tammikuuta 2008, jolloin niitä koskeva uusi laki astui voimaan. Pullojen etikettiin tuli panttimerkintä ja palautusautomaatteihin tulokkaiden käsittelyohjeet.


title: Juomapullo

text: Pantillisia juomapakkauksia säätelevät erilaiset asetukset, joihin vaikuttavat esimerkiksi jätelaki (1072/2004) sekä Suomen liittyminen EU:seen.


title: Juomapullo

text: Suomen EU-jäsenyyden myötä eduskunta muutti juomapakkausten verotukseen liittyvää käytäntöä niin, että myös materiaalina kierrätettävät kevyet muovipullot tulivat pantillisten piiriin. Pelkkää uudelleentäytettävien pullojen pantillisuutta pidettiin kilpailua rajoittavana. Tämä muutos astui voimaan 1. tammikuuta 2008.


title: Juomapullo

text: Pulloja kutsutaan materiaalinsa (polyetyleenitereftalaatti) mukaan myös PET-pulloiksi. Kierrätysmuovipulloja ei käytetä uudelleen sellaisenaan, vaan niistä otetaan talteen muovi uusiokäyttöä varten. Värittömästä muovista valmistetaan uusia muovipulloja, ja värillisestä pakkausmateriaalia, reppuja ja jopa kännyköitä.


title: Juomapullo

text: Pantillisen kierrätysmuovipullon pantti on pullon koosta riippuen 0,10 €, 0,20 € tai 0,40 €. Niiden muotoja ja kokoja ei ole säädelty yhtä tarkkaan kuin uudelleentäytettävien pullojen, joten pullot voivat olla hyvin monennäköisiä.


title: Juomapullo

text: Pantin saa vain ehjistä pulloista, joiden etiketti on tallella ja vahingoittumaton. Automaatti tunnistaa pantillisuuden etiketin viivakoodista.


title: Juomapullo

text: Pantillisissa muovipulloissa oleva merkintä on erityisen tärkeää, jotta materiaalit eivät sekoitu keskenään. Muovilaatujen runsaus estää muovin kierrätystä. PET-muovia lukuun ottamatta suurin osa päätyy kaatopaikalle.


title: Jussi Kiikeri

text: Jussi Matti Kiikeri (s. 4. joulukuuta 1933 Ilmajoki) on uransa lopettanut suomalainen pesäpalloilija, jonka aktiivikausi ajoittui 1950–1960-luvuille.


title: Jussi Kiikeri

text: Jussi ”Cicero” Kiikeri pelasi Ilmajoen Kisailijoiden kapteenina alkuaikoina varavahtina, siirtyi ulkokenttäryhmityksen muuttuessa polttajaksi, mutta pelasi erikoistilanteissa kuitenkin melkoisen takana. Hänen parhaita ominaisuuksiaan olivat loistava pelisilmä ja monipuolisuus, sisäpelissä taktiset lyönnit, 1950-luvulla piikit, sittemmin sijoitukset ja käännöt. Viimeisen kerran Kiikeri otteli Kisailijoiden SM-sarjajoukkueessa vuonna 1971.


title: Jussi Kiikeri

text: Myös jääpallossa Jussi Kiikeri oli pitkäaikainen mestaruussarjapelaaja 1953–1962, jolta ajalta paras saavutus on SM-sarjan neljäs sija (Vaasan Palloseura 1961). Jääpallossa hän kunnostautui kulmalyöjänä.


title: Jussi Kiikeri

text: Kiikeri on toiminut myös 1. luokan pesäpallotuomarina ja osallistunut Ilmajoen Kisailijoiden valmennukseen ja ollut piirin ja seuran jaostoissa.


title: Jussi Kiikeri

text: Viihdekuorossa Marit ja Mikot Kiikeri esiintyi muun muassa solistina (basso). Ammatiltaan hän oli opettaja ja toimi muun muassa Ilmajoella Peltoniemen koulun johtajana.


title: Jussi Kiikeri

text: Jussi Kiikeri on nimetty pesäpallon kunniagalleriaan.


title: Pallalcesto Amatori Udine

text: Pallalcesto Amatori Udine oli italialainen koripalloseura Udinesta.


title: Pallalcesto Amatori Udine

text: Kaupungissa toimi aiemmin koripalloseura Associazione Pallacanestro Udinese, jonka kulta-aikaa oli ajanjakso vuodesta 1965 alkaen 1980-luvun lopulle. Seura kuitenkin lopetti toimintansa 1990-luvulla ja kaupunkiin perustettiin uusi seura Pallalcesto Amatori Udine, jonka presidenttinä toimi sama henkilö kuin aikaisemminkin.


title: Pallalcesto Amatori Udine

text: Kaudeksi 2001–2002 uusi seura nousi Serie A:han ja sijoittui kahdenneksitoista. Parhaan sijoituksen runkosarjassa joukkue saavutti kaudella 2005–2006 oltuaan viides. Kauden 2008–2009 päätteeksi Udine putosi pääsarjasta. Seuran toiminta lakkautettiin kesällä 2011.


title: Kelly Kelly

text: Kelly Kelly (oik. Barbara Jean ”Barbie” Blank; s. 15. tammikuuta 1987 Jacksonville, Florida, Yhdysvallat) on yhdysvaltalainen malli ja showpainija. Tällä hetkellä hän työskentelee WWE:n Raw-brändissä. Blank on 165 senttimetriä pitkä ja painaa 49 kiloa. Hänen lopetusliikkeensä on ”K2/Kelly Killer”.


title: Itä–Länsi-ottelu 1932

text: Ensimmäinen pesäpallon Itä-Länsi-ottelu pelattiin 2. lokakuuta 1932 Helsingissä, Hesperian kentällä. Joukkueiden jakoperusteena oli Suursarjan lohkojako, jota noudatettiin myös alempien sarjojen osalta. Länsi voitti ottelun 4-11.


title: Itä–Länsi-ottelu 1932

text: Joukkueenjohtajina toimivat Idän joukkueella Osmo Kupiainen Lahden Mailaveikoista ja Lännen joukkueella Yrjö Heikkinen Toijalan Pallo-Veikoista.Ottelu pelattiin 7. vuoroparin mittaisena. 4. vuoroparissa Idän Nuotio ja Loikkanen vaihtoivat ulkopelipaikkoja ja Länsi otti Frederiksenin pois ja vaihtoi Pikkaraisen 2-varaksi ja Helinin 1-vahdiksi. Aarne Mantere loukkasi kätensä suursarjan loppuottelussa RPL-LMV viikkoa aiemmin. Tilalla pelasi Paavo Nuotio.


title: Itä–Länsi-ottelu 1932

text: Avausheiton heitti Lauri Pihkala.


title: Majesty 1992

text: Majesty 1992 on Michael Jacksonin live-albumi, joka julkaistiin vuonna 1994. Julkaisijana toimi Live Storm. Albumi on äänitetty Bucharestin konsertista 10. tammikuuta 1992. Albumi julkaistiin ainoastaan euroopassa.


title: Aymen Soltani

text: Aymen Soltani (, s. 1. joulukuuta 1987) on tunisialainen jalkapalloilija. Hyökkääjänä pelaava Soltani edustaa Tunisian pääsarjassa pelaavaa ES Hammam-Soussea.


title: Aymen Soltani

text: Soltani aloitti uransa ES Sahelin riveissä kaudella 2005-2006. Vähäisen peliajan myötä hänet lainattiin kaudeksi 2007-2008 Olympique de Béjaan, jossa Soltani onnistui maalinteossa kahdesti. Seuraavalla kaudella hänet lainattiin AS Kasserineen, jossa Soltani onnistui tekemään kolme maalia kauden aikana. Lainalla pelaaminen sai jälleen jatkoa, kun Olympique de Béja allekirjoitti toistamiseen vuoden mittaisen lainasopimuksen kaudeksi 2009-2010. Kauden päätteeksi Soltani onnistui maalinteossa kahdeksan kertaa ollen pääsarjan maalitilastossa viides. Hän juhli myös kauden päätteeksi Tunisian cupin voittoa.


title: Aymen Soltani

text: Heinäkuussa 2010 Soltani siirtyi kahden vuoden sopimuksella ES Hammam-Sousseen, kun hänen pelioikeudet omistava ES Sahel ei halunnut kauden 2009-2010 jälkeenkään pitää hyökkääjää joukkueessa.


title: Hurmio

text: Hurmio on tunnetta kuvaava sana, mutta se voi viitata myös seuraaviin:


title: Jaromír Nohavica

text: Jaromír Nohavica (s. 7.6.1953 Ostravassa) on tšekkiläinen laulaja ja lauluntekijä.


title: Jaromír Nohavica

text: Nohavica kirjoitti uransa aluksi lauluja useille tšekkiläisille artisteille. Vuonna 1982 ystävät saivat hänet ylipuhutuksi ja Nohavica alkoi esittää laulujaan itse. Hänestä tuli nopeasti maan suosituimpia esiintyjiä. Nohavica soittaa kitaraa ja harmonikkaa ja esiintyy yleensä yksin, mutta toisinaan myös yhtyeen kanssa. Hän on kirjoittanut yli 400 laulua, joukossa myös muutamia puolan- ja venäjänkielisiä. Hän kirjoittaa laulujen sanat yleensä itse, mutta on tšekintänyt myös Leonard Cohenin, Bulat Okudžavan, Boris Vianin ja Vladimir Vysotskin tekstejä sekä Mozartin oopperat Cosi fan tutte, Don Giovanni ja Figaron häät.


title: Jaromír Nohavica

text: Vuonna 2002 ilmestyi pitkälti Nohavican persoonan ympärille kietoutuva pseudodokumenttielokuva Rok ďábla ("Paholaisen vuosi", engl. Year of the Devil), josta tuli hyvin suosittu ja joka nähtiin monilla ulkomaalaisilla festivaaleilla.


title: Jaromír Nohavica

text: Nohavican mainetta on tahrinut se, että hän antoi 1980-luvun lopulla joitakin tietoja kommunistisen Tšekkoslovakian salaiselle poliisille StB:lle. Nohavica itse on kiistänyt paljastaneensa tuolloin mitään merkittävää.


title: Jaromír Nohavica

text: Nohavica on naimisissa ja hänellä on kaksi lasta.


title: Visionary: The Video Singles

text:
Visionary: The Video Singles on Michael Jacksonin singleboxi, joka julkaistiin vuonna 2006. Singlet ovat kaksipuolisia; ensimmäisellä puolella on kaksi eri versiota kappaleesta ja toisella puolella on kappaleen musiikkivideo.Julkaistiin 21. helmikuuta 2006, Visionary Remixes - EP on ainoastaan saatavilla Ison-Britannian iTunes verkkokaupassa.
(Visionary Remixes löytyy myös Suomen iTunes, musiikkikauppa.dnainternet.fi verkkokaupoista, kuten myös Spotify kautta)


title: Hurmio (kirja)

text: Hurmio – oireet, hoito ja ennaltaehkäisy on vuonna 2009 ilmestynyt teos, jonka on kirjoittanut filosofian tohtori, tutkija Anna Kortelainen. Taiteen ja yleisemminkin kulttuurin ilmiöitä psykiatrian kautta kirjoissaan käsitellyt Kortelainen astuu nyt psykosomaattisen "taudin", taideteoksen äärellä hurmioitumisen, alueelle. Teos sisältää asiallisen tietotason ohella puolittain fiktiivisen "hoitotason", jolle hän on kutsunut niin Platonin kuin Freudinkin. Taustana ovat jo lapsena kotona kuullut potilaskertomukset ja psykiatrian ja psykoanalyysin rikastamat keskustelut, joista Kortelainen jälkisanoissaan kiittää vanhempiaan.


title: Hurmio (kirja)

text: "Hurmio" on satiirinen "kotilääkärikirja", jossa Kortelainen tuo esiin eri aikakausien potilaita, jotka ovat sairastuneet hurmioon, ja kutsuu tiimin hoitamaan heitä. Kortelainen aloittaa hurmion pohjustamisen kuvaamalla ranskalaisen kirjailijan Stendhalin poikkeamista Firenzeen ja sen kulttuuriaarteiden äärelle. Tästä kirjailijasta on saanut nimensä Stendhalin syndroomaksi kuvattu tauti, joka 1979 määriteltiin psykosomaattiseksi. Stendhalin syndrooma on kuvataiteen edessä hurmioitumista, se on esteettisen kokemuksen aiheuttama äärireaktio. Kortelainen esittelee myös sen sisarilmiöitä, kuten rakastumista ja uskonnollista hurmiota. Tautiin voi sairastua kuka tahansa. Kokemusta ei Kortelaisen mukaan kannata torjua vaan päinvastoin, pitää siitä kiinni kaksin käsin. Mutta jos tauti äityy oikein pahaksi, siihen auttaa esimerkiksi vahva kahvi. Hurmio on erityisen yleistä Italiassa, mutta Suomessa siihen sairastumisen riski on pieni.


title: Hurmio (kirja)

text: Vaikka tautia on analysoitu, kuten tässäkin kirjassa, sen verbaalinen selitys ei ole pitävä, vaan siinä liikutaan maagisilla alueilla. Teoretisointiin ryhtyvä helposti karkottaa hurmion.


title: Fantasia (albumi)

text: Fantasia on samannimisen suomalaisyhtyeen ainoaksi jäänyt albumi. Se julkaistiin vuonna 1975. Ensimmäisen CD-painoksen levystä julkaisi Rocket Records 2.6.2010.


title: Timia

text: Timia on keidaskaupunki Arlitin departementissa, Agadezin alueella, Nigerissä. Timia sijaitsee Iférouanen kaupungista etelään ja Agadezin kaupungista koilliseen.


title: Timia

text: Timiassa sijaitsee Fort Massu -niminen ranskalaislinnoitus, joka rakennettiin vuonna 1952. Linnoitus ei ollut koskaan sotilaallisessa käytössä. Nykyisin matkailijat käyttävät linnoitusta toisinaan suojanaan.


title: Timia

text: Viiden kilometrin päässä Timiasta länteen sijaitsee vesiputous ja "guelta" eli vesiallas, jonka lähellä käsityöläiset myivät tuotteitaan. Gueltan vesi on kylmää.


title: Stendhalin syndrooma

text: Stendhalin syndrooma eli Firenzen syndrooma on epävirallinen diagnoosi, jolla tarkoitetaan voimakkaasta tai liiallisesta taide-elämyksestä aiheutuvaa nykyään hyvin harvinaista oireyhtymää. Sen oireisiin kuuluu heikotusta, pahoinvointia, paniikkia, sekavuutta ja sydämentykytystä. Italialainen psykiatri Graziella Magherini nimesi 1989 oireyhtymän ranskalaisen kirjailijan Stendhalin mukaan, joka kuvasi Firenzen-kokemustaan teoksessaan "Rome, Naples et Florence". Magherini tapasi useita siitä kärsiviä potilaita, erityisesti ulkomaisia matkailijoita.


title: Talviolympialaiset 2022

text: XXIV talviolympialaiset järjestetään 4.–20. helmikuuta 2022 Kiinan Pekingissä. Olympialaiset ovat kaikkiaan toiset Kiinassa järjestettävät olympialaiset.


title: Talviolympialaiset 2022

text: Pekingissä järjestettiin myös vuoden 2008 kesäolympialaiset, ja se tulee olemaan ensimmäinen kaupunki, joka on isännöinyt sekä kesä- että talviolympialaisia.


title: Talviolympialaiset 2022

text: NHL-liigan komisaari Gary Bettman pitää NHL:ssä pelaavien jääkiekkoilijoiden osallistumista Pekingin olympialaisiin epätodennäköisenä.


title: Talviolympialaiset 2022

text: Kisojen pitopaikka päätettiin 31. heinäkuuta 2015 Malesian Kuala Lumpurissa. Kisojen hakuaika päättyi 14. marraskuuta 2013. Kiinnostuksensa kisojen järjestämiseksi olivat Pekingin ja Almatyn lisäksi ilmaisseet Norjan Oslo, Ruotsin Tukholma, Puolan Krakova ja Ukrainan Lviv. Lviv luopui hakemuksesta Ukrainan kriisin vuoksi, ja krakovalaiset hylkäsivät hakemuksensa kansanäänestyksessä. Tukholma ja viimeisenä Oslo luopuivat hakemuksistaan maiden sisäisen poliittisen tuen puuttuessa.


title: Talviolympialaiset 2022

text: Uusina lajeina ovat sekajoukkuekilpailut mäkihypyssä, freestylehiihdossa, lumilautacrossissa ja kaukalopikaluistelussa. Lisäksi uusiin kilpailumuotoihin lukeutuvat naisten ja miesten freestylen big air -hypyt, minkä lisäksi kisataan myös naisten yksilörattikelkkailussa. Naisten jääkiekkoon osallistuvien maiden määrä lisääntyy kahdeksasta kymmeneen.


title: Talviolympialaiset 2022

text: Pekingissä kilpaillaan jäälajeissa, lisäksi kisoissa tullaan kilpailemaan Yanqingissa, jossa järjestetään kelkkailu- ja alppihiihtotapahtumat, ja Zhangjiakoussa, jossa järjestetään lumilautailu- ja hiihtotapahtumat lukuun ottamatta alppihiihtoa.


title: Talviolympialaiset 2022

text: Lähteet:


title: Syam Ben Youssef

text: Syam Ben Youssef (, s. 31. maaliskuuta 1989 Marseille, Ranska) on ranskalais-tunisialainen jalkapalloilija, pelipaikaltaan keskuspuolustaja. Hän edustaa Turkin superliigassa pelaavaa Kasımpaşaa


title: Syam Ben Youssef

text: Ben Youssef aloitti uransa Ranskassa Traminots Marseillaisin junioreissa, josta hän siirtyi SC Bastian junioreihin vuonna 2004. Sittemmin elokuussa 2009 hän allekirjoitti kaksivuotisen sopimuksen tunisialaisseuran Espérancen kanssa. Ben Youssef oli voittamassa avauskaudellaan Tunisian mestaruutta ja seuraavalla kaudella myös Tunisian cuppia. Ben Youssefin sopimuksen päätyttyä heinäkuussa 2011 hän ei jatkanut sopimustaan.


title: Syam Ben Youssef

text: 14. tammikuuta 2012 Ben Youssef siirtyi vapaalla siirrolla Englantiin Leyton Orientiin. Hän allekirjoitti puolen vuoden sopimuksen. Ben Youssef pelasi Englannin ykkösliigassa yhdeksän ottelua.


title: Syam Ben Youssef

text: Kesäkuussa 2012 Ben Youssef siirtyi Romaniaan Astra Giurgiun riveihin. Hän pelasi avauskaudellaan 23 ottelua ja onnistui maalinteossa kaksi kertaa. Joukkueensa sijoittui neljänneksi. Toisella kaudellaan Ben Youssef pelasi 21 pääsarjaottelua ja voitti Romanian cupin, kun pääsarjassa Astra Giurgiu sijoittui toiseksi. Kaudella 2014–2015 Ben Youssef oli jälleen joukkueensa vakiopuolustajia ja pelasi 23 sarjaottelua tehden yhden maalin, kun Astra Giurgiu sijoittui kolmanneksi.


title: Syam Ben Youssef

text: Ben Youssefin sopimus loppui 29. kesäkuuta 2015 romanialaisseuran kanssa, jonka myötä hän siirtyi Ranskan pääsarjaan SM Caenin riveihin kolmen vuoden sopimuksella. Ben Youssef pelasi avauskaudellaan 18 pääsarjaottelua ja onnistui maalinteossa kolmesti, kun Caen sijoittui Ranskan pääsarjassa seitsemänneksi. Toisella kaudella Caen pelasi heikosti ja jäi sarjassa toiseksi viimeiseksi. Ben Youssef pelasi kauden aikana 17 sarjaottelua.


title: Syam Ben Youssef

text: 5. heinäkuuta 2017 Ben Youssef purki sopimuksensa Caenin kanssa ja siirtyi tämän jälkeen Turkin pääsarjaan Kasımpaşan riveihin. Joukkue sijoittui kaudella 2017–2018 kahdeksanneksi ja Ben Youssef pelasi kauden aikana 26 sarjaottelua ja teki niissä yhden maalin.


title: Syam Ben Youssef

text: Ben Youssef pelasi ensimmäisen maaottelunsa CHAN-karsinnoissa Marokkoa vastaan 24. toukokuuta 2010 Tunisian A' maajoukkueessa, joka koostui vain kotimaan sarjassa pelanneista.


title: Syam Ben Youssef

text: Kesäkuussa 2018 Ben Youssef valittiin Tunisian maajoukkueeseen 2018 MM-kilpailuihin Venäjälle.


title: Ruskotiira

text: Ruskotiira, aikaisemmalta nimeltään hömötiira ("Anous stolidus") on kaikilla valtamerillä esiintyvä tummapukuinen tiira.


title: Ruskotiira

text: Linnun pituus on 38–40 senttiä, siipien kärkiväli 77–85 senttiä ja paino keskimäärin noin 190 grammaa. Ruskotiira on kooltaan kalatiiraa hieman suurempi ja pitkäpyrstöisempi. Sen höyhenpuku on tummanruskea, vain päälaki, otsa ja niska ovat valkoiset. Silmä alareunassa on valkoinen kaari. Sukupuolet ovat samanvärisiä.


title: Ruskotiira

text: Ruskotiirat pesivät Atlantin, Intian valtameren ja Tyynenmeren trooppisissa ja subtrooppisissa osissa. Lajin populaation koko on 180 000 – 1 100 000 yksilöä. Linnaeus kuvaili lajin holotyypin Jamaikalta. Ruskotiirasta tunnetaan viisi alalajia, jotka ovat "stolidus", "plumbeigularis", "pileatus", "galapagensis" ja "ridgwayi". Laji on tavatuu Länsi-Euroopassa muutamia kertoja. Ruskotiirat elävät lisääntymisaikana valtamerten luodoilla ja koralliriutoilla, muina aikoina avomerellä, joskus suurina parvina.


title: Ruskotiira

text: Ruskotiirat elävät usein valtavissa yhdyskunnissa, joissa voi olla yli 100 000 paria, mutta se pesii usein myös yksittäispareina. Pesä sijaitsee usein kallion kolossa tai halkeamassa, paikoin mangrovessa, pensaassa, kookospalmun latvassa tai muussa puussa, mutta usein myös paljaalla maalla. Naaras munii yhden munan. Emot jättävät poikasen yksin sen ollessa 15 päivän ikäinen. Poikanen oppii lentämään 40–48 päivän ikäisenä.


title: Ruskotiira

text: Ruskotiirat syövät pääasiassa kaloja ja kalmareita, joita ne saalistavat uimasillaan veden pinnasta. Ne kalastavat sekä päivällä että kuutamoöinä.


title: Higher State

text: Higher State on suomalaisen danceduo Dallas Superstarsin toinen studioalbumi, joka julkaistiin 22. maailiskuuta 2006.


title: Higher State

text: Albumi nousi Suomen virallisen listan sijalle 20.


title: Ford Model A

text: Ford Model A oli Ford Motor Companyn suunnittelema kahden auton sarja:


title: United Artists Records

text: United Artists Records oli amerikkalainen vuonna 1958 perustettu levy-yhtiö. Sen perusti United Artists -yhtiön tuottaja Max E. Youngstein. Yhtiön alkuperäinen tarkoitus oli toimia pelkästään elokuvamusiikin ja soundtrackien julkaisijana, mutta piakkoin myös muut genret tulivat yhtiön listoille.


title: United Artists Records

text: 1950- ja 1960-lukujen taitteessa yhtiölle levyttivät monet rock and roll - ja r & b -artistit, kuten The Clovers, Marv Johnson, The Falcons, The Exciters, Patty Duke, Bobby Goldsboro ja myöhemmin Manfred Mann sekä The Easybeats.


title: United Artists Records

text: 1960-luvulla James Bond -elokuvien ja The Beatlesin elokuvien soundtrackit olivat hyvin suosittuja. Myös jazz-musiikki oli näkyvä osa yhtiössä 1960-luvun alkupuoliskolla (esim. Duke Ellington).


title: United Artists Records

text: 1969 yhtiö fuusioitui Liberty Recordsin kanssa ja pari vuotta myöhemmin Libertyn nimi pudotettiin ja levyt julkaistiin United Artists Records -nimellä. 1960- ja 1970-lukujen artisteja olivat mm. Traffic, Spencer Davis Group, Peter Sarstedt, Shirley Bassey, Don McLean, Merrilee Rush, Paul Anka, Chris Rea, Dusty Springfield, Bill Conti, Ferrante & Teicher, Johnny Rivers, Ike & Tina Turner, Gerry Rafferty, Crystal Gayle, Electric Light Orchestra, Grateful Dead ja Hawkwind.


title: United Artists Records

text: 1979 EMI osti United Artists Recordsin ja otti vanhan Liberty Records -nimen käyttöön pudottaen vuorostaan United Artists Recordsin. Tästä lähtien katalogia julkaistiin Libertyn nimen alla aina 1980-luvun puoliväliin saakka. Tällä hetkellä United Artists Recordsin katalogia kontrolloi Capitol Records.


title: Miekelän seisake

text: Miekelän seisake () oli Uudenkaupungin radan varressa sijainnut lakkautettu seisake. Se perustettiin Raisioon vuonna 1933. Seisake lakkautettiin toukokuussa 1981.


title: Akustikusneurinooma

text: Akustikusneurinooma eli vestibulaari schwannooma on kuulo-tasapainohermon hyvänlaatuinen kasvain. Se aiheuttaa tyypillisesti vuosien kuluessa etenevää kuulon heikkenemistä. Noin kymmenesosa potilaista kuitenkin kokee korvan äkillisen kuuroutumisen. Useimmiten oireisiin kuuluu myös tasapainovaikeuksia. Kasvain voi aiheuttaa vaihtelevaa korvan soimista tai suhinaa. Tavallisesti kuulo alenee toispuolisesti; vain viidellä prosentilla sairaus on molemminpuoleinen.


title: Akustikusneurinooma

text: Varmin tapa päästä diagnoosiin on magneettikuvaus.


title: Akustikusneurinooma

text: Leikkaus saattaa pelastaa korvan kuulon. Hoito ei kuitenkaan auta jo heikentyneeseen kuuloon. Leikkaushoitoon liittyy myös kuulon menetyksen vaara; lisäksi potilaalle saattaa kehittyä kasvohermohalvaus tai pitkäaikainenkin päänsärky. Yleensä leikkauksella pyritään poistamaan koko kasvain. Vaihtoehtoisesti kasvaimen hoidossa voidaan käyttää stereotaktista sädehoitoa.


title: Viherkobra

text: Viherkobra eli kapinkobra ("Naja nivea") on myrkyllinen käärme, joka elää Afrikan eteläosassa.


title: Viherkobra

text: Se kasvaa 120-160 cm pitkäksi, joskus jopa kaksimetriseksi. Sen väri vaihtelee suuresti keltaisesta tummanruskeaan. Sen pää on suuri ja ärsytettynä käärme nostaa päänsä ylös, pullistaa kaulan ulokkeet ja sihisee. Viherkobrat syövät sammakkoeläimiä, matelijoita, käärmeitä ja pieniä nisäkkäitä.


title: Viherkobra

text: Viherkobra on erittäin myrkyllinen, ja sen aiheuttaa eniten kuolemaan johtavia käärmeenpuremia Etelä-Afrikan Western Capen provinssissa.


title: Viherkobra

text: Viherkobra on yleensä aktiivinen päiväaikaan. Todella kuumana vuodenaikana se voi siirtyä saalistamaan hämärissä, mutta silloinkaan se ei liiku öisin.


title: Pony Canyon

text: Pony Canyon () on japanilainen yhtiö, joka julkaisee musiikkia, elokuvia sekä videopelejä.


title: Pony Canyon

text: Yhtiö perustettiin 1. lokakuuta 1966 ja sen päämaja sijaitsee Minatossa, Tokiossa.Levyttäviä artisteja:Pony Canyonin kehittämiä tai julkaisemia pelejä:


title: Rated X-mas

text: Rated X-mas on vuonna 1997 ilmestynyt albumi, joka sisältää pilaversioita perinteisistä joululauluista.


title: Valtionvelka

text: Valtionvelka on valtion kotimaasta ja ulkomailta ottama luotto. Kotimaisen velan aiheuttajina voivat olla julkisten sijoitusmenojen rahoittaminen, valtion käyttöbudjetin vajaus tai poikkeusoloissa sotamenot.


title: Valtionvelka

text: Valtionvelka voi olla joko pitkäaikaista tai lyhytaikaista. Pitkäaikaisen velan muotoina ovat tavallisesti olleet valtionobligaatiot sekä ns. ainaiskorkolainat. Joskus otetaan käyttöön ns. pakkolaina.


title: Valtionvelka

text: Jos kotimainen valtionvelka on suuri, se voi supistaa valtion talouspoliittista liikkumatilaa, heikentää rahanarvoa ja vaikeuttaa täystyöllisyyden ylläpitoa. Ulkomainen velka voi johtaa maan köyhtymiseen, jos sitä ei käytetä maan kansantalouden tuotantokyvyn parantamiseen niin, että kansantuotoksen lisäys on suurempi kuin lainojen korot ja kuoletukset.


title: Valtionvelka

text: Maailmanpankki on herättänyt keskustelua siitä, voiko pahasti velkaantunut valtio tehdä konkurssin. EU-maat takasivat Kreikan velkoja talouskriisissä, jotta maa ei ajautuisi konkurssiin.


title: Valtionvelka

text:
Jokaisella valtiolla on omat velkajärjestelynsä. Suomen valtio voi ottaa lainaa vain eduskunnan suostumuksella. Valtiovarainministeriö vastaa valtion budjettitalouden velkasalkun hoidon strategisesta ohjauksesta. Valtiokonttori toteuttaa velanhoidossa tarvittavat rahoitusoperaatiot. Valtiovarainministeriö laatii vuosittain toimintaohjeen, jossa määritellään Valtiokonttorille valtion budjettitalouden velanhoidossa noudatettavat riskirajat ja käytettävät instrumentit.
Suomen valtion velka oli toukokuussa 2014 92 mrd €. Se on yli 50 % bruttokansantuotteesta.


title: Valtionvelka

text: Valtion "nettolainanotto" tarkoittaa sitä, paljonko valtio ottaa lisää velkaa. Tämän lisäksi valtio voi ottaa uusia lainoja pois maksettavien lainojen tilalle. Näiden kahden ilmiön summa on valtion "bruttolainanotto".


title: Tully Marshall

text: Tully Marshall (oikealta nimeltään William Phillips; 13. huhtikuuta 1864 Nevada City, Kalifornia – 10. maaliskuuta 1943 Los Angeles, Kalifornia) oli yhdysvaltalainen teatteri- ja elokuvanäyttelijä. Uransa aikana hän näytteli monia erilaisia rooleja, joita olivat muun muassa rakastettavat isoisät, anteeksiantamattomat isät, synkät asianajajat ja irstaat aristokraatit.


title: Tully Marshall

text: Tully Marshall syntyi Kalifornian Nevada Cityssä 13. huhtikuuta vuonna 1864 ja aloitti näyttelemisen teatterissa 19-vuotiaana San Franciscossa vuonna 1883, missä hän myös opiskeli Santa Claran yliopistossa. Hän muutti New Yorkiin vuonna 1887, jolloin hän alkoi näytellä Broadwaylla. Vuodet 1909–1910 hän näytteli Clyde Fitchin draamanäytelmässä "The City", jonka kautta hänestä tuli ensimmäinen näyttelijä, joka sanoi ”goddamn” () Broadway-näyttämöllä. Broadwaylla hänellä oli oma The Tully Marshall Company -teatteriyhtiö, joka tuotti muun muassa hänen "The Builders" -näytelmänsä vuonna 1907.


title: Tully Marshall

text: Vuonna 1914 Marshall teki Hollywoodissa ensiesiintymisensä elokuvissa. Hän teki sekä pää- että sivuosia moniin elokuviin. Vuonna 1916 hän sai suuren roolin D. W. Griffithin ohjaamaan spektaakkelielokuvaan "Suvaitsemattomuus". 1910-luvulla hän näytteli sen ajan suosituimpien tähtien, Norma Talmadgen, Douglas Fairbanksin, Wallace Beeryn ja Mary Pickfordin, elokuvissa. 1920-luvulla hän näytteli muun muassa elokuvissa "Notre Damen kellonsoittaja" (1923), "Hän joka saa korvapuustit" (1924), "Iloinen leski" (1925), "Pyörremyrsky" (1926) ja "Keskiyöllä" (1927).


title: Tully Marshall

text: 1930-luvulla Marshall näytteli monissa klassikoiksikin nousseissa elokuvissa, kuten "Arpinaama" (1932), "Grand Hotel" (1932), "Saigonin kaunotar" (1932), "Giljotiinin varjossa" (1935) ja "Rakastunut ylioppilas" (1938). Muita hänen merkittäviä esiintymisiään oli elokuvissa "Poliisin kynsissä" (1932), "Arsène Lupin – gentlemannivaras" (1932), "Kulissien takana" (1937) ja "Näkymättömät kahleet" (1939). 1930-luvulla hänen vastanäyttelijöinään olivat muun muassa John Wayne, Humphrey Bogart, Joan Blondell, Jean Harlow, Boris Karloff, Joan Crawford, Bela Lugosi, Clark Gable ja John Barrymore. Häntä ohjasivat muun muassa Howard Hawks, Jack Conway ja Victor Fleming.


title: Tully Marshall

text: Ennen kuolemaansa 1940-luvulla Marshall ehti näytellä neljässä merkittävässä elokuvassa: Marx-veljesten "Päivä lännessä" (1940), "Kersantti York" (1941), "Jään tänne yöksi" (1941) ja "Vainottu" (1942). Tällöin hänen vastanäyttelijöinään olivat Barbara Stanwyck, Gary Cooper ja Veronica Lake. "Kersantti Yorkin" ja "Jään tänne yöksi" ohjasi Howard Hawks. Hänen viimeiseksi elokuvakseen jäi sotadraama "Hitler’s Madman", joka sai ensi-iltansa kolme kuukautta hänen kuolemansa jälkeen. Elokuvauransa aikana hän näytteli 195:ssä elokuvassa, ja koko hänen näyttelijänuransa kesti 60 vuotta.


title: Tully Marshall

text: Tully Marshall avioitui käsikirjoittaja ja näytelmäkirjailija Marion Fairfaxin (oik. Marion Neiswanger, 1875–1970) kanssa 7. kesäkuuta vuonna 1899. He tekivät paljon yhteistyötä teatteri- ja elokuvamaailmassa. Fairfax oli ohjaamassa, tuottamassa ja käsikirjoittamassa draamaelokuvaa "The Lying Truth" (1922), jossa Marshall näytteli. Marshall näytteli tämän jälkeen yhteensä kolmessa Fairfaxin kirjoittamassa elokuvassa: "Vapaita naisia" (1925), "Vaatteet tekevät merirosvon" (1925) ja "Valkoinen sheikki" (1926). 1920-luvulla he asuivat marokkolaistyylisessä talossa Hollywoodissa. Heidän 44-vuotinen avioliittonsa kesti aina Marshallin kuolemaan asti. Heillä ei ollut lapsia.


title: Tully Marshall

text: Tully Marshall kuoli sydäninfarktiin 78-vuotiaana Los Angelesin Encinon kaupunginosassa Kaliforniassa 10. maaliskuuta vuonna 1943. Hänet on haudattu Hollywood Forever -hautausmaalle "Garden of Legendsin" alueelle. Marshallin hautakivessä lukee "God needed another angel" (). Hänen vaimonsa Marion haudattiin hänen viereensä kuoltuaan 94-vuotiaana vuonna 1970.


title: Kahdet kasvot (albumi)

text: Kahdet kasvot on BASF-levymerkillä julkaistu Kummitus-yhtyeen studiolevy vuodelta 1976.


title: Flicknife Records

text: Flicknife Records oli englantilainen riippumaton levy-yhtiö, jonka perusti Mark "Frenchy" Gloder vuonna 1979. Se erikoistui punk-musiikkiin ja Hawkwind-yhtyeeseen sekä siihen liittyviin artisteihin. Vuonna 1992 yhtiön otti haltuun Cherry Red Records.


title: Griffin Music

text: Griffin Music oli kanadalainen riippumaton levy-yhtiö. Sen perusti toimittaja Robert Godwin vuonna 1989.


title: Griffin Music

text: Yhtiön ensimmäinen julkaisu oli Led Zeppelin -tribuutti Michael White & The White. Tämän jälkeen Godwin hankki oikeudet julkaista englantilaisen space rock -yhtye Hawkwindin materiaalia Pohjois-Amerikassa.


title: Griffin Music

text: Vuosina 1991–1995 Griffinistä tuli suurimpia riippumattomia levy-yhtiöitä Yhdysvalloissa. Se julkaisi monien eurooppalaisten classic rock -yhtyeiden (esim. Motörhead, Uriah Heep, Wishbone Ash, Rick Wakeman, Fish, Mike Oldfield ja Nazareth) katalogeja. Vuonna 1993 Griffin Video julkaisi "BBC In Concert" -sarjaa VHS-muodossa.


title: Griffin Music

text: Vuonna 1995 Griffin Music hävisi tarjouskilpailun David Bowien katalogista huolimatta suuresta ennakkomaksusta ja tämä johti lopulta yhtiön konkurssiin. Vuonna 1997 Tango Music osti yhtiön.


title: Griffin Music

text: Flight of the Griffin and the Hawks - artikkeli Starfarer-sivustolla


title: GWR Records

text: GWR Records oli englantilainen levy-yhtiö, joka toimi vuosina 1986-1991.


title: GWR Records

text: Bronze Recordsin jouduttua taloudellisiin vaikeuksiin 1984, Motörheadin (joka oli Bronzen artisti) managerit Douglas Smith ja Dave Simmons ostivat yhtyeen sopimuksen Bronzelta, joka taas siirtyi Legacy Recordsille. Legacy Recordsin omistaja Ray Richards teki sopimuksen Douglas Smithin kanssa Motörheadin tulevista julkaisuista ja tämä johti GWR Recordsin syntyyn.


title: GWR Records

text: Motörheadin lisäksi GWR:lle levyttivät muut Smithin manageroimat yhtyeet kuten Girlschool, Fastway, Hawkwind ja Tank. Vuonna 1992 Smith siirtyi pois GWR:n toiminnasta ja yhtiö sulautettiin Legacy Recordsiin.


title: Fritz Umfahrer

text: Fritz Umfahrer (10. helmikuuta 1905 – 6. marraskuuta 1970) oli itävaltalainen keihäänheittäjä.


title: Fritz Umfahrer

text: Umfahrer voitti keihäänheitossa Itävallan mestaruuden vuosina 1924, 1925, 1927, 1928 ja 1929. Hän teki Itävallan ennätyksen seitsemän kertaa: 54,66 m, 55,21 m, 56,62 m ja 56,91 m vuonna 1927 sekä 57,51 m, 59,04 m ja 59,78 m vuonna 1928.


title: Emil Bezwoda

text: Emil Bezwoda (s. 21. marraskuuta 1905) oli itävaltalainen keihäänheittäjä.


title: Emil Bezwoda

text: Bezwoda voitti paremman käden keihäänheitossa Itävallan mestaruuden vuosina 1926 ja 1933. Molempien käsien yhteistuloskilpailussa hän voitti Itävallan mestaruudet vuosina 1927–1937 eli kaikkina kertoina, kun lajin virallisesta mestaruudesta kilpailtiin.


title: Emil Bezwoda

text: Bezwoda teki Itävallan ennätyksen 54,73 m 10. heinäkuuta 1927, mutta jo kolme viikkoa myöhemmin Fritz Umfahrer otti ennätyksen takaisin nimiinsä. Bezwoda ylitti ensimmäisenä itävaltalaisena 60 metrin rajan heittäessään 60,46 m 28. syyskuuta 1932. Vielä 25. toukokuuta 1935 hän paransi ennätyksen lukemiin 61,43 m. Hän teki molempien käsien yhteistuloksessa Itävallan ennätyksen 85,98 m vuonna 1927, 96,64 m vuonna 1928 sekä 105,52 m vuonna 1933. Ennätys jäi hänen nimiinsä vuonna 1938, josta eteenpäin yhteistulosennätystä ei enää virallisesti noteerattu.


title: Erwin Pektor

text: Erwin Pektor (s. 15. elokuuta 1920) on entinen itävaltalainen keihäänheittäjä.


title: Erwin Pektor

text: Pektor sijoittui Brysselin EM-kilpailuissa 1950 keihäänheitossa seitsemänneksi tuloksella 62,13 m. Hän voitti Itävallan mestaruuden vuosina 1940–1942, 1946–1948 ja 1952–1954. Hän teki Itävallan ennätyksen 63,58 m vuonna 1939, 64,08 m ja 68,15 m vuonna 1940 sekä 69,35 m vuonna 1942. Wienissä 19. heinäkuuta 1942 hän ylitti ensimmäisenä itävaltalaiskeihäänheittäjänä 70 metrin rajan tuloksellaan 70,68 m. Ennätys pysyi hänen nimissään lokakuuhun 1964 saakka.


title: Erwin Pektor

text: Erwin Pektorin poika Walter Pektor oli Itävallan paras mieskeihäänheittäjä 1960-luvun lopulla.


title: Walter Pektor

text: Walter Pektor (s. 20. syyskuuta 1945) on entinen itävaltalainen keihäänheittäjä.


title: Walter Pektor

text: Pektor sijoittui Méxicon 1968 olympialaisten keihäänheitossa kymmenenneksi tuloksella 77,40 m. Olympialaisten karsinnassa hän heitti maansa ennätyksen ja uransa parhaan tuloksen 82,16 m.


title: Walter Pektor

text: Pektor voitti keihäänheitossa Itävallan mestaruuden vuosina 1964–1968, 1971 sekä 1974–1976. Hän paransi Itävallan ennätystä kymmenen kertaa vuosina 1964–1968. Wienissä 28. lokakuuta 1967 hän ylitti ensimmäisenä itävaltalaiskeihäänheittäjänä 80 metrin rajan tuloksellaan 80,42 m.


title: Walter Pektor

text: Walter Pektorin isä Erwin Pektor oli Itävallan paras mieskeihäänheittäjä 1940-luvulla ja 1950-luvun alussa.


title: Josef Wimmer

text: Josef Wimmer (s. 20. elokuuta 1926) on entinen itävaltalainen pikajuoksija.


title: Josef Wimmer

text: Wimmer voitti Itävallan mestaruuden 100 metrin juoksussa vuosina 1954, 1955 ja 1956 sekä 200 metrin juoksussa vuosina 1952, 1953, 1954, 1955 ja 1956. Hän sivusi 100 metrin juoksussa Itävallan ennätystä 10,6 s kerran vuonna 1955 ja toistamiseen vuonna 1956.


title: Tchirozérine (departementti)

text: Tchirozérine on on departementti Nigerin Agadezin alueella. Se sijaitsee alueen lounaisosassa Aïrvuoristossa, Irhazerin tasangolla ja Tadressin ylängöllä. Departementin pinta-ala on 154 746 neliökilometriä. Asukkaita on 312 700 henkeä (vuonna 2010, arvio).


title: Tchirozérine (departementti)

text: Departementin hallinnollinen keskus on Tchirozérinen kaupunki. Sen lisäksi siihen kuuluu Agadezin kaupunki sekä neljä maalaiskuntaa: Aderbissinat, Dabaga, Ingall ja Tabelot.


title: Tchirozérine (departementti)

text: Paikallisia elinkeinoja ovat keinokasteluun perustuva puutarhaviljely, karjanhoito. Ingallissa tuotetaan myös taateleita. Osa alueesta on täysin asumatonta autiomaata.


title: Petšoran piiri

text: Petšoran piiri (, ) on kunnallinen itsehallintoalue Komin tasavallassa Venäjällä. Piirin pinta-ala on 28 900 neliökilometriä. Asukkaita on 62 000 henkeä (vuonna 2009).


title: Petšoran piiri

text: Piiri sijaitsee Komin tasavallan koillisosassa. Pohjoisessa se rajoittuu Usinskiin, idässä Intaan, kaakossa Hanti-Mansian autonomiseen piirikuntaan sekä etelässä Vuktylin, lounaassa Sosnogorskin ja lännessä Ižman piireihin. Piirin läpi virtaa Petšora-joki. Itäpuolella kohoavat Ural-vuoret.


title: Petšoran piiri

text: Hallinnollinen keskus on Petšoran kaupunki. Sen lisäksi piiriin kuuluvat Izjajun, Kožvan ja Putejetsin kaupunkimaiset taajamat sekä 11 maalaiskuntaa: Berjozovka, Kadžerom, Kedrovyi Šor, Kosju, Krasnyi Jag, Ozjornyi, Priuralskoje, Sokolovo, Synja, Tšikšino ja Zelenoborsk.


title: Petšoran piiri

text: Asukkaista on vuoden 2002 väestönlaskennan mukaan 68,9 % venäläisiä, 15,4 % komeja, 7,6 % ukrainalaisia, 1,9 % valkovenäläisiä ja 1,0 % tataareja.


title: Petšoran piiri

text: Piiri on perustettu vuonna 1941 nimellä "Kožvan piiri". Sen keskuksena toimi aluksi Ust-Kožvan kylä, mutta jo samana vuonna piirihallinto siirrettiin Kanin Nosiin (osa nykyistä Petšoran kaupunkia). Vuonna 1944 alueelle perustettiin Intan taajama, josta myöhemmin tuli samannimisen piirin keskus. Vuonna 1959 Kožvan ja Ust-Usan piirit yhdistettiin Petšoran piiriksi. Vuonna 1975 osia siitä erotettiin erillisiksi Usinskin ja Vuktylin piireiksi.


title: Petšoran piiri

text: Petšora on tärkeä liikenteen ja energiantuotannon keskus. Piirin talous perustuu öljyn tuotantoon.


title: Total Drama Island

text: Total Drama Island on kanadalainen tosi-tv:tä parodioiva animaatiosarja, jonka on tuottanut Fresh TV ja luonut Jennifer Pertsch ja Tom McGillis. Sarjaa esitettiin alun perin Kanadassa vuosien 2007–2008 aikana 26 jakson verran. Lisäksi sarjasta tuotettiin yksi tilannekatsaus jakso ja erikoisjakso. Total Dramasta on tuotettu myös spin-off Total Drama Action, joka tunnetaan myös sarjan toisena tuotantokautena.


title: Total Drama Island

text: Sarja sijoittuu kuvitteelliseen Wawanakwa leirille Muskokassa, Ontarion provinssissa, jossa kaksikymmentäkaksi nuorta kilpailevat keskenään miljoonan dollarin rahapalkinnosta. Sarjan juoni on parodia Selviytyjät ja Endurance sarjoista. Mukana on myös leirillä esiintyvien tehtävien myötä pieniä parodioita Pelkokertoimesta ja Iron Chefista. Joka kolmas päivä leiriläisten täytyy osallistua haasteisiin, joissa yleensä on vähintään yksi voittaja. Tämän myötä voittaja saa joukkueelleen haavoittumattomuuden. Hävinnyt joukkue kutsutaan illan leirinuotiolle, jossa sarjan isäntä Chris jakaa kilpailijoille vaahtokarkkeja. Kilpailijat jotka saavat vaahtokarkin saavat jäädä, kun taas ne jotka eivät saa ovat äänestetty ulos kilpailusta ja joutuvat kävelemään häpeän laituria pitkin luusereiten laivaan. Noin sarjan puolessa välissä joukkueet hajotetaan, jonka myötä jokainen kilpailija taistelee toisiaan vastaan pääpalkinnosta.


title: Zhu Lin

text: Zhu Lin (, pinyin: Zhū Lín) (s. 30. huhtikuuta 1984 Shanghai) on kiinalainen sulkapalloilija. Hän pääsi maajoukkueeseen vuonna 2004. Hän on muun muassa voittanut naisten kaksinpelin kultaa vuoden 2007 maailmanmestaruuskilpailuissa Kuala Lumpurissa.


title: Jennifer Pertsch

text: Jennifer Pertsch on kanadalainen käsikirjoittaja ja vastaava tuottaja, joka tunnettaan Tom McGillisin kanssa yhteisluomista animaatiosarjoista 6teen, Total Drama Island ja Total Drama Action. Hän on myös yksi kanadalaisen tuotantoyhtiön Fresh TV:n perustajista.


title: Tom McGillis

text: Tom McGillis on kanadalainen vastaava tuottaja ja käsikirjoittaja, joka tunnettaan Jennifer Pertschin kanssa yhteisluomista animaatiosarjoista 6teen, Total Drama Island ja Total Drama Action. Hän on myös kanadalaisen tuotantoyhtiön Fresh TV:n puheenjohtaja.


title: Megan Fahlenbock

text: Megan Fahlenbock (s. 30. kesäkuuta 1971 Toronto, Ontario) on kanadalainen näyttelijä, joka tunnetaan äänirooleistaan Jen Mastersonina animaatiosarjassa 6teen ja Gwenina Total Drama Islandissa ja Total Drama Actionissa.


title: Megan Fahlenbock

text: Fahlenbock on näytellyt elokuvissa Johnny 2.0, Split City, Hooked on Speedman ja The Death of Alice Blue. Hänet palkittiin Toronto Inside Out Lesbian and Gay Film and Video juhlissa parhaana näyttelijänä komediaelokuvasta The Baby Formula.


title: Megan Fahlenbock

text: Fahlenbock oli myös Roguen äänenä videopelissä .


title: Kaapo (animaatiosarja)

text: Kaapo (, ) on kanadalaista alkuperää oleva ja eteläkorealaisyhteistyössä tehty animaatiosarja, joka perustuu Christine L'Heureuxin kirjoittamiin ja Hélène Desputeauxin kuvittamiin kirjoihin. Kirjoja on tehty vuodesta 1987 lähtien. Kaapo on nelivuotias poika, joka ihmettelee maailmaa ja oppii kussakin jaksossa jotakin uutta perheensä tai ystäviensä kanssa puuhastellessaan. Useat sarjan jaksoista alkavat kohtauksella, jossa sarjan kertojana toimiva isoäiti esittelee tarinan lapsenlapsilleen ja alkaa lukea sitä. Alkukohtaus on animoitu eri tavalla kuin Kaapon seikkailut. Tyypillistä kullekin tarinalle on se, että Kaapo kuvittelee itsensä mukaan kunkin hetkiseen kiinnostavaan tilanteeseen, esimerkiksi autonkuljettajaksi tai lentäjäksi. Kaapon perheeseen kuuluvat hyväsydämiset isä ja äiti, pikkusisko Roosa (, ), kissa sekä isovanhemmat.


title: Kaapo (animaatiosarja)

text: Ensimmäinen "Kaapoa" esittänyt televisiokanava oli kanadalainen Teletoon 29. elokuuta 1998 ja Yhdysvalloissa sarjan ensiesitys oli PBS-kanavalla 4. syyskuuta 2000. Suomessa "Kaapoa" on esitetty Pikku Kakkosen yhteydessä Yle TV2:lla. Sarjan tapahtumat sijoittuvat Kanadaan, vaikka sitä ei olekaan koskaan suoraan mainittu ohjelman dialogissa. Sarjaa tehtiin alun perin 65 viiden minuutin mittaista jaksoa vuodesta 1998 alkaen, kunnes vuonna 2000 koostettiin 40 puolen tunnin pituista jaksoa, jotka sisälsivät uusia tarinoita ja käsinukeilla tehtyjä väliosuuksia.


title: Kaapo (animaatiosarja)

text: Ranskaksi Caillou tarkoittaa kiveä tai kaljua päätä, joista jälkimmäinen on ollut todennäköisimmin kirjailijan tarkoitus. "Kaapon" virallisella kotisivulla yleinen kysymys koskeekin Kaapon kaljuutta, joka on selitetty siten, että alkuperäisteoksissa Kaapo on paljon televisiosarjaa nuorempi, eikä hänelle ole vielä ehtinyt kasvaa hiuksia.


title: Kaapo (animaatiosarja)

text: Kaapo on myös saanut useita palkintoja, mukaan luettuna Bronze World Medal New York -festivaaleilta. Suomeksi ohjelman tunnuskappaleen esitti Silva Lillrank.


title: Tomorrow (yhtye)

text: Tomorrow oli brittiläinen vuosina 1966–1968 toiminut yhtye, joka soitti psykedeelistä rockia. Nykyisin yhtye muistetaan parhaiten siitä, että sen kokoonpanoon kuuluivat Yes-yhtyeessä kansainväliseen maineeseen noussut kitaristi Steve Howe sekä Pink Fairies -rumpali John ”Twink” Alder.


title: Tomorrow (yhtye)

text: Yhtye syntyi The In Crowd -nimisestä rhythm & blues -kokoonpanosta, jota johti laulaja Keith West ja johon Steve Howe liittyi toiseksi kitaristiksi. Yhtyeen jäsenistö vakiintui muotoon Keith West (laulu), Steve Howe (kitara), John ”Junior” Wood (basso) ja John ”Twink” Alder (rummut). Nimeksi yhtye otti Tomorrow’n tyylin muuttuessa. Yhtye pääsi varsin nopeasti soittamaan ajan merkittäviin paikkoihin, kuten Lontoon Roundhouseen ja UFO-klubille Pink Floydin kanssa.


title: Tomorrow (yhtye)

text: Tomorrow teki sopimuksen Parlophone-levymerkin kanssa, ja sen ensimmäinen single oli 1967 julkaistu "My White Bicycle/Claramont Lake". Single sai vahvan underground-suosion. Sen inspiraationa olivat yhtyeen Amsterdamissa näkemät yhteiseen käyttöön tarkoitetut valkoiset polkupyörät. Säveltäjänimenä West käytti oikeata sukunimeään Hopkins. Toisena tekijänä oli Ken Burgess. Single ei noussut listoille, mutta vakiinnutti yhtyeen aseman. Lisäksi tästä singlestä tuli eräs psykedeelisen popmusiikin kulttiklassikoista, jota arvostetaan edelleen.


title: Tomorrow (yhtye)

text: Toisena singlenään yhtye julkaisi Westin ja Steve Howen sävellyksen ”Revolution”, jota ei pidä sekoittaa The Beatlesin samannimiseen kappaleeseen. Singlen b-puolena oli ”Three Jolly Little Dwarfs”. Tähän aikaan sattunut The Rolling Stonesin Mick Jaggerin ja Keith Richardsin pidätys oli ”Revolutionin” innoittajana. Tomorrow’n saadessa tiedon asiasta yhtyeen oli määrä esiintyä klubilla, joka sijaitsi lähellä News of the World -kohusanomalehden toimitusta Lontoon Fleet Streetillä. Lehteä pidettiin yleisesti pidätyksen aiheuttajana, sillä se oli kirjoittanut väitetystä huumeiden käytöstä Richardsin kotijuhlissa. Rumpali Twink Adler johti vihaisen yleisön piirittämään toimistoa ja poliisien saavuttua jälleen takaisin klubille. Esiintymisen aikana Twink kiersi yleisön joukossa toistaen "revolution"-sanaa () Howen soittaessa sooloa.


title: Tomorrow (yhtye)

text: Yhtyeen tuottajalla Mark Wirtzillä oli kunnianhimoinen ajatus rock-oopperasta ja erääksi sen kappaleista piti tulla "Grocer Jackin", joka tuli paremmin tunnetuksi nimellä "Excerpt from A Teenage Opera." Wirtz oli pyytänyt jo The In Crowdia mukaan projektiin jatkaen yhteistyötä sen nimen ja kokoonpanon muuttuessa.


title: Tomorrow (yhtye)

text: Singlen lauloi Keith West ja taustalla käytettiin suurta orkesteria. Tomorrow’n jäsenistä mukana olivat Junior Wood ja Steve Howe Aynsley Dunbarin ollessa rumpalina. Kappaleesta tuli suuri hitti ja se nousi Englannissa singlelevyjen myyntilistoilla toiseksi. Suuria vaikuttajia Excerpt from A Teenage Operan saamaan menestykseen olivat piraattiradiot eli kaupalliset merirosvoasemat Radio Caroline sekä radio London, jotka lähettivät musiikkia ympäri vuorokauden ja tekivät Keith Westin kappaleen näin tutuksi Britteinsaarten lisäksi myös monissa muissa maissa. Samoihin aikoihin julkaistu Tomorrow’n single Revolution jäi vähälle huomiolle. Yhtye ja etenkin West joutuivat ristiriitaiseen tilanteeseen järjestäjien kiinnittäessä huomion Westiin ja hittikappaleeseen. Kappaletta ei oltu tarkoitettu yhtyeen esitettäväksi mutta sitä vaadittiin. Irlannissa yhtye esiintyi nimellä Keith West & Tomorrow, koska se oli varattu kiertueelle tällä nimellä. Palkkiot nousivat näin 150 punnasta parhaimmillaan 400 puntaan.


title: Tomorrow (yhtye)

text:
"Teenage Operan" menestys jäi sen julkaisseelta levy-yhtiö Emiltä hyödyntämättä ja itse ooppera ei nähnyt koskaan päivänvaloa. Lisäksi Keith Westin seuraava single ""Sam"" sai vaatimattoman vastaanoton. Tämän jälkeen West paneutui oman uransa ohella myös yhtyeensä menestyksen kasvattamiseen ja albumi "Tomorrow" ilmestyi helmikuussa 1968. Se oli tuolloin kuitenkin jo myöhässä hyötyäkseen psykedelian huippukaudesta osaksi juuri "Excerpt from A Teenage Operan" menestyksen vuoksi, mikä hajotti Mark Wirtzin huomiota Tomorrow-yhtyeen kustannuksella. Albumi tehtiin hyvin nopeasti ja jo tekoaikaan vaatimattomassa 4-raitastudiossa. Albumin mustavalkoinen kansitaide oli yhtyeelle pettymys mikä korosti heille musiikkimaailmassa tapahtuneita muutoksia psykedelian mentyä pois muodista.
Steve Howe muistelee:
""Albumin kansi oli taloudellisista syistä mustavalkoinen. Irvistin nähdessäni sen, tarkoitan Sgt.Pepperin jälkeen! Mutta albumi oli jo myöhässä. 1968 oli jotenkin todellinen. Yht'äkkiä meillä ei ollut keikkoja. Innostus ja himo tekemiseen katosi"."


title: Tomorrow (yhtye)

text: Keväällä 1968 Tomorrowin rivit hajosivat Yhtyeen hajottua Junior Wood ja Twink tekivät toukokuussa 1968 kahdestaan singlen "10000 Words In A Cardboard Box/Good Wizard Meets Naughty Wizard" nimellä The Aquarian Age. Tämä jäi kokoonpanon ainoaksi singleksi, vaikka se herätti jonkin verran huomiota lehdistössä. Twink liittyi Pretty Things -yhtyeeseen ja soitti näiden kunnianhimoisella albumilla "S.F Sorrow", joka oli eräs rock-historian ensimmäisistä teema-albumeista ja yleisesti tunnustettu ensimmäinen rock-ooppera. Howe perusti The Bodast -yhtyeen ja liittyi myöhemmin vuonna 1970 Yes-yhtyeeseen. West teki soolosopimuksen EMI-yhtiön kanssa, mutta hänen soolo-uransa ei saavuttanut kovinkaan suurta menestystä. "My White Bicycle" nousi Nazareth-yhtyeen myötä suosioon vuonna 1975.


title: Tomorrow (yhtye)

text: Mark Wirtz on julkaissut Teenage Opera -esitykseen tarkoitetun musiikin nimellä "A Teenage Opera", jolla Tomorrow’n muusikot ovat mukana. Sen äänitykset tehtiin 1967.


title: Tomorrow (yhtye)

text:
Albumi:
"Tomorrow":


title: Roland Clara

text: Roland Clara (s. 8. maaliskuuta 1982 Bruneck) on italialainen hiihtäjä.


title: Roland Clara

text: Claran paras henkilökohtainen saavutus aikuisten arvokilpailuista on yhdistelmäkilpailun viides sija 2009 MM-kisoista Liberecistä. Samoissa kisoissa hän kuului Italian neljänneksi sijoittuneeseen viestijoukkueeseen. Oslon MM-kisoissa 2011 hän oli yhdistelmäkilpailussa seitsemäs. Sotšin olympialaisissa 2014 hän sijoittui viestissä viidenneksi ja 50 kilometrillä 11:nneksi.


title: Roland Clara

text: Clara on kilpaillut maailmancupissa vuodesta 2005 lähtien. Hän saavutti ensimmäisen palkintosijansa oltuaan kolmas Sjusjøenissä käydyssä 15 kilometrin vapaan hiihtotavan kilpailussa marraskuussa 2011. Hän sijoittui toiseksi Canmoren yhdistelmäkilpailussa joulukuussa 2012. Tour de Skin kokonaiskilpailussa hän sijoittui viidenneksi 2011 ja kuudenneksi 2015. Jälkimmäisellä kerralla hän oli päätösetapin nopein.


title: Roland Clara

text: Clara edustaa seuratasolla "Fiamme Gialle" -hiihtoseuraa. Hän asuu Risconessa ja on ammatiltaan poliisi.


title: Sergei Dolidovitš

text: Sergei Dolidovitš (s. 18. toukokuuta 1973) on valkovenäläinen Minskissä asuva uransa lopettanut hiihtäjä.


title: Sergei Dolidovitš

text: Dolidovitš kilpaili maailmancupissa vuosina 1993-2018 ja saavutti yhden osakilpailuvoiton Kuopiossa maaliskuussa 2001 käydystä kuudenkymmenen kilometrin mittaisesta vapaan hiihtotavan kilpailusta. Uransa toisen palkintokorokesijoituksensa hän saavutti tammikuussa 2009 sijoituttuaan kolmanneksi Rybinskissa käydyssä viidentoista kilometrin vapaan hiihtotavan yhteislähtökilpailussa.


title: Sergei Dolidovitš

text: Arvokilpailuissa Dolidovitš on parhaimmillaan sijoittunut neljänneksi yhdistelmäkilpailussa Oslon MM-kisoissa vuonna 2011. Liberecin MM-kilpailuissa 2009 ja Sotšin olympialaisissa 2014 hän oli 50 kilometrin vapaan hiihtotavan yhteislähtökilpailussa viides, Oberstdorfissa 2005 yhdistelmäkilpailussa kuudes ja Oslossa 50 kilometrillä kymmenes.


title: Sergei Dolidovitš

text: Dolidovitš ilmoitti keväällä 2018 lopettavansa uransa hiihtäjänä.


title: Gerdt

text: Gerdt voi tarkoittaa:


title: Luckey Roberts

text: Charles Luckeyeth Roberts, paremmin tunnettu nimellä Luckey Roberts (7. elokuuta 1887 – 5. helmikuuta 1968) oli yhdysvaltalainen pianisti ja säveltäjä. Hänen tyylilajeihinsa kuuluivat jazz, blues ja ragtime.


title: Luckey Roberts

text: Roberts syntyi Philadelphiassa, Pennsylvanian osavaltiossa. Syntymävuosi ei välttämättä ole tarkka, koska eri lähteet antavat hieman toisistaan poikkeavia vuosilukuja. Esimerkiksi ensimmäisen maailmansodan aikaisessa värväyskortissa annetaan vuodeksi 1889 ja toisen maailmansodan aikaisissa sotilastiedoissa mainitaan vuosi 1891. 1887 on yleisesti hyväksytyin vuosi.


title: Luckey Roberts

text: Roberts opetteli jo varhain pianonsoittoa ja esiintyi jo lapsena kiertävissä minstrel show -esityksissä. Hän asettui New Yorkiin 1910, jossa hänestä tuli eräs Harlemin johtavista mustista pianisteista. Näihin aikoihin hän julkaisi ensimmäiset ragtime-sävellyksensä. Hän oli ensimmäinen Harlemin pianisti, joka pääsi levyttämään Columbia-levymerkille vuonna 1916. Monia Robertsin 1910-luvulla säveltämiä kappaleita ei kuitenkaan julkaistu. Hän levytti ne vasta 1940- ja 50-luvuilla.


title: Luckey Roberts

text: Ensimmäisen maailmansodan aikana Roberts kiersi James Reese Europen (1881-1919) orkesterin mukana Englannissa ja Ranskassa. Sodan päätyttyä hän palasi takaisin New Yorkiin, jossa hän sävelsi musiikkia useisiin show-esityksiin ja levytti joitakin pianorullia.


title: Luckey Roberts

text: Roberts tunnetaan myös yhdessä James P. Johnsonin (1894-1955) kanssa vuodesta 1919 kehittämästään stride-pianotyylistä.


title: Luckey Roberts

text: Roberts toimi musiikillisena esikuvana monelle nuoremman sukupolven pianistille. Monet Robertsin oppilaista ovatkin tänä päivänä tunnetumpia kuin mestari itse. Näihin kuuluivat Johnsonin ohella Earl Hines, Duke Ellington, Eubie Blake, Willie "the Lion" Smith ja viimeisenä, muttei vähäisimpänä George Gershwin.


title: Luckey Roberts

text: 1920-luvulla Roberts säesti muita artisteja ja toimi säestäjänä näiden levytyksissä. Omalla nimellään hän levytti seuraavan kerran vasta vuonna 1946.


title: Luckey Roberts

text: Maailmansotien välisenä aikana Robertsin taidot säveltäjänä tunnustettiin. Hän sävelsi musiikin useisiin musikaalikomediohin ja sen lisäksi myös big band -musiikkia. Hän sävelsi myös muutamia klassisen musiikin teoksia, joita esitettiin ensi kertaa New Yorkissa Carnegie Hallissa vuonna 1939 ja Town Hallissa vuonna 1941.


title: Luckey Roberts

text: Vuonna 1940 hän avasi oman ravintolan nimeltä "Luckey's Rendezvous". Erikoista ravintolassa oli se, että siellä esiintyi laulavia ja tanssivia tarjoilijoita sekä hovimestareita. Roberts jatkoi ravintolan pitoa kunnes se jouduttiin sulkemaan vuonna 1954.


title: Luckey Roberts

text: Harlemin vuosinaan Roberts loukkaantui vakavasti auto-onnettomuudessa kaksi kertaa. Onnettomuuksien jälkeen hän sai useita pienehköjä halvauskohtauksia. Hän toipui kuitenkin lähes täysin ja pystyi soittamaan edelleen.


title: Luckey Roberts

text: 1940-luvun puolessa välissä Roberts levytti joitakin kappaleita Circle-levymerkille. Viimeiset levytyksensä hän teki 1958.


title: Luckey Roberts

text: Robertsin kädet olivat poikkeuksellisen suuret ja hän kykeni ylettymään sormillaan koskettimistolla ulommas kuin tavalliset pianistit. Tavallinen pianisti pystyy soittamaan suunnilleen oktaavin alueella, mutta Roberts ylettyi soittamaan jopa 14 koskettimen alueella.


title: Luckey Roberts

text: Roberts oli etevä liikemies. Hän oli tehnyt taitavia sijoituksia kiinteistöalalla ja kuolemansa aikoihin hänen omaisuutensa arvo oli yli 2 miljoonaa dollaria. Hän kuoli New Yorkissa.


title: Anne-Sophie Barthet

text: Anne-Sophie Barthet (s. 23. helmikuuta 1988 Toulouse) on ranskalainen alppihiihtäjä.


title: Anne-Sophie Barthet

text: Barthet'n ensimmäinen kilpailu alppihiihdon maailmancupissa oli Söldenissä 22. lokakuuta 2005. Maailmancupin pisteille hän sijoittui ensimmäisen kerran Aspenin pujottelussa joulukuussa 2005. Kymmenen parhaan joukkoon hän sijoittui ensimmäisen kerran oltuaan kuudes Aspenin pujottelussa 29. marraskuuta 2009. Ensimmäisen palkintosijansa hän saavutti oltuaan kolmas Soldeun alppiyhdistetyssä 28. helmikuuta 2016.


title: Anne-Sophie Barthet

text: Barthet sijoittui olympialaisten pujottelussa 34:nneksi Torinossa 2006 ja 26:nneksi Vancouverissa 2010. Åren MM-kilpailuissa 2007 hän sijoittui 22:nneksi superalppiyhdistetyssä. Val d'Isèren MM-kilpailuissa 2009 hän oli pujottelussa 19:s. Garmisch-Partenkirchenin MM-kilpailuissa 2011 hän oli pujottelussa 14:s ja suurpujottelussa 19:s. Schladmingin MM-kilpailuissa 2013 hän sijoittui superalppiyhdistetyssä 16:nneksi. Sotšin olympialaisissa 2014 hän oli suurpujottelussa 14:s ja pujottelussa 18:s. Sankt Moritzin MM-kilpailuissa 2017 hän sijoittui alppiyhdistetyssä 12:nneksi.


title: Anne-Sophie Barthet

text: Vuonna 2007 hän otti pronssia Ranskan mestaruuskisoissa suurpujottelussa sekä syöksylaskussa. Hän voitti 2011 Ranskan-mestaruuden superalppiyhdistetyssä ja oli kolmas suurpujottelussa. Vuonna 2012 hän sai hopeaa syöksylaskussa ja supersuurpujottelussa sekä pronssia suurpujottelussa. Vuonna 2014 hän sai hopeaa suurpujottelussa, 2016 kultaa syöksylaskussa ja pronssia suurpujottelussa.


title: Eva-Maria Brem

text: Eva-Maria Brem (s. 13. syyskuuta 1988 Schwaz) on itävaltalainen alppihiihtäjä. Hän on suurpujottelun maailmancupin voittaja ja joukkuekilpailun maailmanmestari.


title: Eva-Maria Brem

text: Alppihiihdon maailmancupissa Brem kilpaili ensimmäisen kerran Lienzissä 29. joulukuuta 2005. Hän saavutti ensimmäisen palkintosijansa oltuaan kolmas Åren suurpujottelussa 6. maaliskuuta 2014. Kymmenen päivää myöhemmin hän oli toinen Lenzerheiden suurpujottelussa. 25. lokakuuta 2014 hän sijoittui kolmanneksi Söldenin suurpujottelussa. Ensimmäisen maailmancupin voittonsa hän saavutti Aspenin suurpujottelussa marraskuussa 2014. Åren suurpujottelussa hän sijoittui kolmanneksi sekä joulukuussa 2014 että maaliskuussa 2015. Hän oli vielä toinen Meribelin suurpujottelussa, ja sijoittui kauden 2014–2015 suurpujottelun maailmancupissa toiseksi.